Minuri/sinhala-corpus-wikipedia huggingface dataset:
සුභාෂ් මුල්කාලීනව මරාඨි රූපවාහිනී කතාමාලාවල ද පෙනීසිටියා ය
ඊටීවී මරාඨි නාළිකාවේ චාර් දිවාස් සසුචේ සහ සී මරාඨි නාළිකාවේ ආධුරි ඒක් කහානි කතාමාලා මෙයට උදාහරණ වේ
පසුකාලීනව ඇය ගෝධ් භරායි කතාමාලාවේ රංගනයෙහි යෙදුණු නමුත් අය අසාර්ථක වූ අතර විකාශය අත්හිටිවිණි
සුභාෂ් මහාභාරත් මිත්‍යාමය කතාමාලාවේ රුක්මිණීගේ චරිතය නිරූපණය කළා ය
මුලින් ඇයව යෝජනා වී තිබුණේ මෙම කතාමාලාවේ අම්බා කුමරියගේ චරිතයයි
නමුත් ඇගේ වෙනත් නිර්මාණ කටයුතු කතාමාලාව රූගත කිරීමට බාධාවක් වූ හෙයින් එම චරිතය ලබා නොදිණි
මෙහි දී ඇය විසින් ශ්‍රී ක්‍රිෂ්ණාගේ අගබිසව වූ රුක්මිණී ලෙස සිදුකළ රංගනය විචාරක පැසසුමට ලක්වූ අතර, එය ඇගේ අංන්‍රපියත්වය ඉහළ යාමට ද හේතුවක් විය
මෑතක දී ඇය විසින් චක්‍රවර්තින් අශෝක සම්රාට් ඓතිහාසික කතාමාලාවේ ධර්මා/සුභද්‍රාංගි චරිතය නිරූපණය කරන ලදී
මෙය අශෝක අධිරාජයාගේ මෑණියන් මෙන්ම බින්දුසාර රජුගේ දෙවන බිසවගේ චරිතයයි
අමෘතා සුභාෂ් සහ පල්ලවී සුභාෂ්ගේ නම් අතර කිසියම් වරදවා වැටහීමක් ඇතිවන්නට පුළුවන
ඔවුන් දෙදෙනා අතර කිසිදු පවුල් සම්බන්ධතාවක් නැත‍
චිත්‍රපට 
ඇය චිත්‍රපට ක්ෂේත්‍ර‍යට පිවිසියේ 2005 මරාඨි චිත්‍රපටයක් වූ කුන්කු සාලේ වයිරි තුළිනි
මෙම චිත්‍රපටයේ රංගන ප්‍රතිභාව වෙනුවෙන් ඇය හොඳම නිළිය සී ගෞරව සම්මානයට ද නිර්දේශ විය
ඉන්පසු වර්ෂයේ ඇය අයිලා රේ
නම් තවත් චිත්‍රපටයක චරිත නිරූපණය කළා ය
වසර හතකට පසුව, ඇය තවත් මරාඨි චිත්‍රපට තුනක් සමග සම්බන්ධ වූවා ය
මෙම චිත්‍රපට වූයේ, අතුල් කාලේගේ ආසා මී තාෂි තූ, තේජස් දියොස්කාර්ගේ ප්‍රේමසූත්‍ර සහ ගෂ්මීර් මහාජාන්ගේ ධාවා ධාවා ඛුන් ඛුන් ය
ආසා මී තාෂි තූ සහ ප්‍රේමසූත්‍ර ප්‍රේමවෘත්තාන්ත චිත්‍රපට විය
මින් පළමුවැන්නෙහි ඇය නාගරික රැකියාවක නිරතව සිටින පන්ජාබි යුවතියකගේ චරිතය නිරූපණය කළා ය
මේ සඳහා ඇයට පන්ජාබි ආරෙන් යුතුව මරාඨි කථා කරන්නට සිදු විය
දෙවැන්නෙහි ඇය සානියා නැමැති ගෝවේ කතෝලික තරුණියකගේ චරිතය නිරූපණය කළා ය
සචිත් පටිල් නම් නළුවා සමග ඇය චිත්‍රපට දෙකක් රූගත කළ නමුත්, ඒවා මුදාහැරුණේ නැත
කන්නඩ චිත්‍රපටයක් වන ඕම්හි ඇය අර්ජුන් සර්ජා සමග රැඟුවා ය
ගෞතම් මෙනන් ඊළඟ දෙමළ චිත්‍රපටය වූ අච්චම් යෙන්බදු මඩමයියදා චිත්‍රපටයේ සිලම්බරසන් සමග ප්‍රධාන නිළිය ලෙස රංගනයෙහි යෙදීමට ඇය ගිවිසුමක් ඇත්සන කළ නමුත්, දින පිළිබඳ ගැටලුවක් ඇති වූ නිසා, ඇය වෙනුවට මංජිමා මෝහන් යොදාගැනිණි
නිරූපණ ක්ෂේත්‍රය 
ලයන් ඩේට් ජෑම්, එවරස්ට් ඝාරම් මසාලා, ලයිෆ්බෝයි, 3 රෝසස් ඇතුළු රූපවාහිනී වෙළඳ දැන්වීම් ගණනාවකම නිරූපිකාවක ලෙස සුභාෂ් පෙනීසිටියා ය
2012 සහ 13 වර්ෂයේ රූපවාහිනී වෙළඳ  දැන්වීම් සඳහා ඇය අතිශය ජනප්‍රිය නිරූපිකාවක වූවා ය
නිරූපණයන්

රූපවාහිනිය

චිත්‍රපට

ආශ්‍රේයයන්

වැඩිදුර කියවීමට
 ආසා මී ආෂි තී

බාහිර සබැඳි
 
 
 

ඉන්දියානු නිළියන්
ජීවත්වන්නෝ
1984 උපත්
මුම්බායේ නිළියන්
කන්නඩ සිනමාවේ නිළියන්
තෙලිඟු සිනමාවේ නිළියන්
මරාථි සිනමාවේ නිළියන්
ඉන්දියානු රූපවාහිනී නිළියෝ
ඉන්දියානු සෝප් ඔපෙරා නිළියෝ
හින්දි රූපවාහිනියේ නිළියන්
මරාථි ජනයා
ඉන්දියානු රූපවාහිනී නිවේදිකාවන්
ඉන්දියානු රූපවාහිනී නිවේදක ශිල්පීන්
දිව්‍යංකා ත්‍රීපති දාහියා යනුවෙන් හැඳින්වෙන්නේ හින්දි රූපවාහිනී කර්මාන්තයේ නියුතු ඉන්දියානු නිළියකි
ක්ෂේත්‍රයේ වඩාත් ජනප්‍රියම නිළියක ලෙස නාමය ගොඩනගා ගත් ඇය, ඇය ජනප්‍රියත්වයට පත්වූයේ සී ටීවී නාළිකාවෙන් විකාශය වූ රූපවාහිනී කතාමාලාවක් වන බානූ මේන් තේරි දුල්හාන්හි ද්විත්ව චරිත නිරූපණය කිරීම නිසායි
ඒ සඳහා ඇය ඉන්දියානු රූපවාහිනී ඇකඩමි සම්මාන උළෙලේ දී නාට්‍ය ප්‍රවර්ගයෙන් හොඳම නිළියට හිමි සම්මානය දිනාගත්තා ය
පසුව ඇය ස්ටාර් ප්ලස් නාළිකාවෙන් විකාශය වූ සෝප් ඔපෙරාවක් වන යේ හේ මොහබ්බතයින් කතාමාලාවේ වෛද්‍ය ඉෂිතා රමන් භල්ලාගේ චරිතය නිරූපණය වෙනුවෙන් ප්‍රධාන චරිතයක හොඳම නිළිය සඳහා ඉන්දියානු ටෙල්ලි සම්මානය ද හිමි කරගත්තා ය
චරිතාපදානය

මුල්කාලීන දිවිය
ත්‍රීපති උපත ලැබූයේ 1984 දෙසැම්බර් 14 දින ඉන්දියාවේ මධ්‍ය ප්‍රදේශ්හි භෝපාල් ප්‍රදේශ‍යේ ය
ඇය සිය පාසල් සහ කොලීජී අධ්‍යාපනය සම්පූර්ණ කළේ භෝපාල්හි නූතන් කොලීජියක දී ය
උත්තර්කාෂිහි කඳු නැඟීම පිළිබඳ නේරු ආයතනය වෙතින් ත්‍රීපති කඳු නැගීමේ පාඨමාලාවක් ද හැදෑරුවා ය
ඇය භෝපාල් රයිෆල් ඇකඩමියෙන් රයිෆල් වෙඩි තැබීම පිළිබඳ පාඨමාලාවක් ද හදාරා ඇත
ඇය රයිෆල් වෙඩි තැබීමේ ඉසව්වලින් රන් පදක්කම් දිනාගෙන ඇත
වෘත්තිය 

ත්‍රීපති සිය වෘත්තිය ආරම්භ කළේ භෝපාල්හි ආකාශ් වානිහි නිවේදිකාවක ලෙස ය
ඇය 2003දී පැන්ටීන් සී යොවුන් රැජින තරගාවලියට සහභාගී වූ අතර, එහි දී රූමත් සමක් ඇති මෙනවිය (Miss Beautiful Skin) නාමය හිමි කරගැනීමට සමත් විය
2004 ඉන්ඩියා’ස් බෙස්ට් සිනෙස්ටාර් කි ඛෝජ් තරගාවලියට සහභාගී වූ ත්‍රීපති භෝපාල් කලාපයේ ජයග්‍රාහිකාවක ලෙස නිවේදනය කෙරිණි
2005දී මිස් බෝපාල් කිරුළ හිමි කරගැනීමට ඇය සමත් විය
ත්‍රීපති සිය රංගන වෘත්තිය ආර්මභ කළේ දූර්දර්ශන්හි ටෙලිචිත්‍රපටවල චරිත නිරූපණය කරමිනි
ඇයව ජනයා විසින් හඳුනාගන්නා ලද්දේ සී ටීවී නාළිකාවේ ප්‍රබන්ධ නාට්‍යයක් වූ බානූ මේන් තේරි දුල්හාන් තුළිනි
මෙහි දී ඇය විද්‍යා නැමැති අනාථ නූගත් යුවතියක සහ දිව්‍යා නැමැති නූතන උගත් තරුණියක ලෙස ද්විත්ව චරිත නිරූපණයේ නියැළුණා ය
මෙම කතාමාලාවේ ඇගේ රංගන ප්‍රතිභාව හේතුවෙන් සම්මාන ගණනාවක් හිමි කරගැනීමට සමත් වූ අතර, මේ අතරට නාට්‍ය ප්‍රවර්ගයේ හොඳම නිළිය සඳහා ඉන්දියානු රූපවාහිනී ඇකඩමි සම්මානය සහ නැවුම් නවක මුහුණට හිමි ඉන්දියානු ටෙල්ලි සම්මානය ද වේ
අනතුරුව ඇය ස්ටාර් ප්ලස් නාළිකා‍වේ සංත්‍රාස කතාමාලාවක් වූ ෂ්
ෆිර් කොයි හේ කතාමාලාවේ දෙවන කථා වාරය සඳහා රංගනයෙන් දායක වූවා ය
පසුව ඇය SAB TV නාළිකාවේ ප්‍රහසන නාට්‍යයක් වූ මිසිස් ඇන්ඩ් මිස්ටර් ෂර්මා අලහබාද්වාලේ කතාමාලාවේ රශ්මි ෂර්මා නැමැති ගෘහණියකගේ චරිතය නිරූපණය කළා ය
2013 සිට, ඇය විසින් ඒක්තා කපූර්ගේ රූපවාහිනී කතාමාලාවක් වන යේ හේ මොහබ්බතයින්හි වෛද්‍ය ඉෂිතා භල්ලාගේ චරිතය නිරූපණය කරයි
මෙය ප්‍රධාන විධායක නිලධාරියකු සමග විවාහ වී ඔහුගේ දියණියට මව් සෙනෙහස සපයන නිසරු දන්ත වෛද්‍යවරියකගේ චරිතයකි
මෙහි ප්‍රධාන චරිත නිරූපණය කළේ ඇය සමග කරන් පටෙල් ය
ඉෂිතා ලෙස ඇය නිරූපණය කළ චරිතය සම්මාන සහ නිර්දේශ ගණනාවක් සඳහා පාත්‍ර විය
මේ අතරට ප්‍රධාන චරිතයක හොඳම නිළිය සඳහා ඉන්දියානු ටෙල්ලි සම්මානය, ප්‍රධාන චරිතයක හොඳම නිළිය සඳහා ලයන්ස් ස්වර්ණ සම්මානය, ප්‍රධාන චරිතයක හොඳම නිළිය සඳහා බොරෝප්ලස් ස්වර්ණ සම්මානය වැනි සම්මාන අයත් වේ
2015දී ඇය ෂාන්-ඊ-භෝපාල් සම්මානයෙන් පිදුම් ලැබුවා ය
2016දී, ස්ටාර් පරිවාර් සම්මාන උළෙලේ දී සම්මාන හයක් හිමි කරගැනීමට ඇය සමත් වූවා ය
එසේම සී ස්වර්ණ සම්මාන උළෙලේ දී වසරේ මුහුණ සහ ප්‍රධාන චරිතයක හොඳම නිළියන යන සම්මාන ද්විත්වය ද ඇයට හිමි විය
ඉන්දියානු රූපවාහිනී ක්ෂේත්‍රයේ සෙසු නළු නිළියන් හා සැසඳීමේ දී වඩාත් ජනප්‍රියම සහ රසිකයින් විශාල සංඛ්‍යාවක් හිමි නිළියක වශයෙන් ඇය සැලකේ.

පෞද්ගලික දිවිය

2016 ජනවාරි 16 දින, ත්‍රීපති යේ හේ මොහබ්බතයින්හි ඇගේ සහෝදර නළුවකු වූ විවේක් දාහියා සමග විවාහ ගිවිස ගත්තා ය
2016 ජූලි 8 වන දින භෝපාල්හි දී මෙම යුවළ විවාපත් වූහ
රූපවාහිනිය

චිත්‍රපට දායකත්වය

සම්මාන

ආශ්‍රේයයන්

බාහිර සබැඳි 

ජීවත්වන්නෝ
1984 උපත්
උපන් ස්ථානය දක්නට නොමැති පුද්ගලයින් (ජීවත්වන්නෝ)
ඉන්දියානු රූපවාහිනී නිළියෝ
ඉන්දියානු සෝප් ඔපෙරා නිළියෝ
ඉන්දියානු ප්‍රහසන ශිල්පිනියන්
බෝපාල්හි නිළියන්
බිග් බොස් සහභාගීවූවන්
හින්දි සිනමාවේ නිළියන්
හින්දි රූපවාහිනියේ නිළියන්
21වන සියවසේ ඉන්දියානු නිළියන්
කරන්වීර් බෝහ්රා (උපත මනෝජ් බෝහ්රා, 30 අගෝස්තු 1982) යනුවෙන් හැඳින්වෙන්නේ ඉන්දියානු නළුවකු, නිෂ්පාදකයකු සහ මෝස්තර නිර්මාණ ශිල්පියෙකි
ඔහු කසෞතී සින්දගී කේ, දිල් සේ දි දුවා
සෞභාග්‍යවතී භාවා
, කුබූල් හේ  සහ නාගින් 2 වැනි රූපවාහිනී කතාමාලාවල ප්‍රධාන චරිත නිරූපණය කොට ඇත
එසේ ම කිස්මත් කොනෙක්ෂන් සහ මුම්බායි 125 KM යන චිත්‍රපට සඳහා රංගන දායකත්වය සපයා ඇත
ඔහු ජලක් දිඛ්ලා ජා 6, ඛාත්‍රොන් කේ ඛිලාඩි දාර් කා බ්ලොක්බස්ටර් වැනි රියැලිටි වැඩසටහන් සඳහා ද සහභාගී වී තිබේ
මීට අමතරව බෝහ්රාහට පෙගාසස් නැමැති පිරිමි ඇඳුම් ව්‍යාපාරයක් ද වේ
දිවිය සහ පවුල
බෝහ්රා උපත ලැබූයේ 1982 අගෝස්තු 28 දින ඉන්දියාවේ ජෝධ්පූර්හි මාර්වාරි පවුලක ය
ඔහු චිත්‍රපට නිෂ්පාදක මහේන්ද්‍ර බෝහ්රාගේ පුත්‍රයා වන අතර, නළුවකු සහ නිෂ්පාදකයකු වූ රාම්කුමාර් බෝහ්රාගේ මුණුපුරා ද වේ
නිෂ්පාදක සුනිල් බෝහ්රා ඔහුගේ ඥාති සොහොයුරා වේ
ඔහුට මීනාක්ෂි නැමැති සොයුරියක ද සිටියි
ඔහු කෆ් පැරඩ්හි ජී. ඩී. සෝමානි අනුස්මරණ පාඨශාලාවට ඇතුළත් විය
ඔහු චර්ච්ගේට්හි සිඩ්න්හැම් විද්‍යාලයේ ද සිසුවකු වේ
බෝහ්රා, පණ්ඩිත් වීරු ක්‍රිෂ්ණන් යටතේ වසර දෙකක් කථක් නර්තන ශෛලිය හදාරා ඇත
2006දී බෙංගලූරුහි ශ්‍රී ශ්‍රී රවිෂංකර් ආශ්‍රමයේ දී බෝහ්රා නිරූපිකාවක වූ තීජේ සිධු සමග විවාහ විය
ඇය ඔහුට වඩා වසර තුන හමාරක් පමණ වැඩිමහල් තැනැත්තියකි
2007දී, බෝහ්රා සිය නාමය මනෝජ් සිට කරන්වීර් ලෙස වෙනස් කළේ ය
මුල්කාලීනව බෝහ්රා සහ ඔහුගේ බිරිඳ මුම්බායේ ආන්ධේරිහි ලෝඛාන්ඩ්වාලාහි වාසය කළහ
2014දී ඔහු මුම්බායි නගරබද දිස්ත්‍රික්කයේ පිහිටි ගොරේගාඔන් ප්‍රදේශය වෙත සංක්‍රමණය විය
බෝහ්රා පරිසිදුකරීමේ සහ භාවනා වැඩසටහන් සඳහා දායක වී ඇත
2016 ජූනි මස බෝහ්රා සහ සිධු නිවේදනය කළේ තමන් සිය පළමු දරුවා අපේක්ෂාවෙන් සිටින බවයි. 2016 ඔක්තෝබර් 19 දින, බෝහ්රා සහ සිධු නිවුන් දියණියන් දෙපළකගේ මව්පියන් බවට පත්වූහ
වෘත්තිය
බෝහ්රාගේ පළමු රංගන දායකත්වය වූයේ තෙජා (1990) චිත්‍රපටයේ නිරූපණය කළ ළමා චරිතයයි
ඩීජේ’ස් ක්‍රියේටිව් යුනිට්හි නිර්මාණයක් වන ජස්ට් මොහබ්බත් කතාමාලාවේ කබීර්ගේ චරිතය ද නිරූපණය කළේ ඔහු විසිනි
පසුව ඔහු බී. පී. සිංගේ සහාය අධ්‍යක්ෂකවරයකු ලෙස කටයුතු කරමින් රහස් පරීක්ෂක කතාමාලාවක් වූ C
D සඳහාත්, පසුව අචනක් 37 සාල් බාඩ් සඳහාත් සිය දායකත්වය සැපයී ය
ඔහුගේ පළමු ප්‍රධාන චරිත නිරූපණය වූයේ රොනී ස්කෘවාලා‍‍ගේ ෂරාරත් කතාමාලාවයි. මෙහි දී ඔහු විසින් ධෲව් නම් චරිතය නිරූපණය කරන ලදී
මීට අමතරව බෝහ්රා ක්‍යුන්කි සාස් භි කභි බාහු ති (2007) සහ කුසුම් (2008) යන කතාමාලාවල සුළු චරිත නිරූපණය කොට ඇත
2003දී, බෝහ්රා ‍කසෞතී සින්දගී කේ කතාමාලාවේ ප්‍රධාන චරිත නිරූපණයට එකතු විය
එහි දී ඔහු විසින් ප්‍රේම් බජාජ් නැමැති කිපෙනසුලු තරුණයාගේ චරිතය නිරූපණය කරන ලදී
පසුව ඔහු සිය බොලිවුඩ් වෘත්තියෙන් ඉවත් විය
2008දී, බෝහ්රා විසින් ඒක් සේ බාධ්කාර් ඒත් වැඩසටහන මෙහෙයවන ලද්දේ ටීනා පරේඛ් සමගයි
එම වර්ෂයේදී ම, බෝහ්රා සිය බිරිය වූ තීජේ සිධු සමග නාච් බාලියේ 4 වැඩසටහනටත්, සිය බිරිය හා ටීනා පරේඛ් සමග කභි කභී ප්‍යාර් කභි කභී යාර් වැනි රියැලිටි වැඩසටහන් සඳහාත් සහභාගී විය
2009දී, බෝහ්රා අසිස් මිර්සාගේ චිත්‍රපටයක් වූ කිස්මත් කොනෙක්ෂන්හි පසුබිම් චරිතයක් නිරූපණය කළේ ය
මෙහි දී ඔහු නිරූපණය කළේ දේව් කටාරියා නැමැති කෝපවනසුලු ව්‍යාපාරිකයකුගේ චරිතයකි
බොලිවුඩ් හුංගාමා රසවින්දන ද්වාරයේ තරන් ආදර්ශ් ඔහුගේ රංගන ප්‍රතිභාව අගය කරමින් ලියා ඇත්තේ "බෝහ්රා හොඳින් රංගනයේ යෙදෙයි" යනුවෙනි
2011දී, බෝහ්රා රූපවාහිනී ක්ෂේත්‍රය වෙත සිය නැවත ආගමනය සනිටුහන් කරමින් දිල් සේ දි දුවා
කතාමාලාවේ විරාජ් දොබ්‍රියාල් නැමැති මනෝව්‍යාධික පෙම්වතකුගේ චරිතය නිරූපණය කළේ ය
මේ සඳහා ඔහු ඍණාත්මක චරිතයක හොඳම නළුවා සඳහා ඉන්දියානු ටෙල්ලි සම්මානය සහ ඍණාත්මක චරිතයක හොඳස නළුවා සඳහා ඉන්දියානු රූපවාහිනී ඇකඩමි සම්මානය ඇතුළු සම්මාන කිහිපයක්ම හිමි කරගත්තේ ය
මෙම කතාමාලාව 2013 ජනවාරි 18 දින අවසන් විය
දිල් සේ දි දුවා
සමග සම්බන්ධව සිටි කාලයේම ඔහු, තරගකරුවකු ලෙස වෙල්කම් – බාසි මෙහ්මාන් නවාසි කි නැමැති සූපවේදී රියැලිටි වැඩසටහන සහ ජලක් දිඛ්ලා ජා 6 නැමැති නර්තන රියැලිටි වැඩසටහන සඳහා සහභාගී විය
කෙසේනමුත්, ඔහු ජලක් දිඛ්ලා ජා තරගාවලියෙන් ඉවත් විය
සෞභාග්‍යවතී කතාමාලාව හා සම්බන්ධව සිටි කාලයේම බෝහ්රා සිය ප්‍රථම ප්‍රාදේශික පන්ජාබි චිත්‍රපටය වූ ලව් යූ සෝනියේ තුළ පෙනී සිටියේ සිය බිරිඳ වූ තීජේ සිධු සමගයි
බෝහ්රා සහ සිධු යන දෙදෙනා විසින්ම මෙම චිත්‍රපටය නිෂ්පාදනය කරන ලදී
2013දී, ඔහු තෙලිඟු අධ්‍යක්ෂක හේමන්ත් මධුකාර්ගේ මුම්බායි 125 KM චිත්‍රපටයට රංගනයෙන් දායක වූයේ, වීණා මලික් සහ වේදිතා ප්‍රතාප් සිං සමගයි
මෙම චිත්‍රපටය දේශීයව ඉන්දියානු රුපියල් කෝටි 1.65ක (ඇ
260,000) ආදායමක් හිමි කරගත්තේ ය
2012 ජූනි මස, මෝස්තර නිර්මාණ ශිල්පී ඇමී බිල්මෝරියා සමග සහයෝගයෙන් පෙගාසස් නැමැති තමන්ගේම පිරිමි ඇඳුම් ව්‍යාපාරයක් ආරම්භ කළේ ය
2014 මාර්තු මස බෝහ්රා සහ ඔහුගේ බිරිඳ කාතොන් කේ ඛිලාඩි දාර් කා බ්ලොක්බස්ටර් සඳහා තරගකරුවන් ලෙස සහභාගී වූහ
කෙසේනමුත්, මෙම රියැලිටි වැඩසටහනේ අවසානය තෙක් රැඳී සිටීමට ඔහු අසමත් විය
2014දී, බාලාජි ටෙලිෆිල්ම්ස්හි වාර්තා වැඩසටහනක් වූ ගුම්රා
එන්ඩ් ඔෆ් ඉනසන්ස් 4 වාරයේ දී නිවේදකයා ලෙසින් අභේ දියොල් විස්ථාපනය කරමින් බෝහ්රා සම්බන්ධ විය
කෙසේනමුත්, 2015 මැයි මස බෝහ්රා මෙම වැඩසටහනෙන් ඉවත් වූයේ නිෂ්පාදකයින් විසින් වැඩසටහනේ වියදම් අඩු කිරීම සඳහා ඔහුගේ ගාස්තුව අඩු කරන්නට තීරණය ක‍ළ නිසායි
2014 අප්‍රේල් මස, බෝහ්රා සී ටීවී නාළිකාවේ කුබූල් හේ කතාමාලාවට දායක විය
මෙහි දී ඔහු නිරූපණය කළේ ආහිල් රාසා ඊබ්‍රහිම් නැමැති උඩඟු, චංචල, පෙරළිකාර යතුරුපැදි ධාවකයකුගේ චරිතයකි
2015 මාර්තු මස, ඔහු කතාමාලාවෙන් ඉවත් වීමට තීරණය කළේ මෙම චරිතය දිගට ඇදී යන බව පවසමිනි
නමුත්, පසුව ඔහු කතාමාලාවට යළි එක් වීමට තීරණය කළේ ය
2015 සී ස්වර්ණ සම්මාන උළෙලේ දී බෝහ්රා සහ සූර්බි ජ්‍යෝති හට තිරයේ හොඳම යුවළ සම්මානය පිරිනැමිණි
පසුව 2015 ජූලි මස බෝහ්රාට කතාමාලාවෙන් ඉවත් වීමට සිදුවූයේ නිෂ්පාදන නිවස විසින් වසර 20ක් ඉදිරියට කථාපුවත නිරූපණයට තීරණය කළ නිසායි
2016 ජනවාරියේ දී කුබූල් හේ කතාමාලාව ද අවසන් විය
2016දී, ඔහු හමේ තුම්සේ ප්‍යාර් කිත්නා චිත්‍රපටයේ රූගත කිරීම් සඳහා දායක විය
මෙහි ප්‍රධාන චරිත නිරූපණය කරන ලද්දේ ඔහු සමග ප්‍රියා බැනර්ජී සහ සමීර් කොඡාර් විසිනි
ලලිත් මෝහන් විසින් අධ්‍යක්ෂණය කරන ලද මෙය නිෂ්පාදනය කළේ ඔහුගේ පියා වූ මහේන්ද්‍ර බෝහ්රා විසිනි
2016 ඔක්තෝබර් මස ඔහු නාගින් රූපවාහිනී කතාමාලාවේ රොකී නිකුංජ් චරිතය නිරූපණය කළේ ය
මෙහි ඔහු සමග සෙසු ප්‍රධාන චරිත නිරූපණය කළේ මෞනි‍ රෝයි සහ අදා ඛාන් ය
නිර්මාණ දායකත්වය

චිත්‍රපට

රූපවාහිනිය

ප්‍රබන්ධ වැඩසටහන්

ප්‍රබන්ධ-නොවන වැඩසටහන්

සම්මාන සහ නිර්දේශ

ආශ්‍රේයයන්

බාහිර සබැඳි

	

ජීවත්වන්නෝ
1982 උපත්
ජෝධ්පූර්හි ජනයා
21වන සියවසේ ඉන්දියානු නළුවන්
ඉන්දියානු චිත්‍රපට නළුවන්
ඉන්දියානු රූපවාහිනී නළුවෝ
හින්දි සිනමාවේ නළුවන්
ඉන්දියානු රූපවාහිනී නිවේදකයින්
මගින් සිංහල විශ්වකෝෂයේ වෙබ් අඩවියට පිවිසය හැකිය

විශ්වකෝෂය යනු සෑම ක්ෂේත‍්‍රයක් ම නියෝජනය කරන විශ්ව දැනුම විෂය ප‍්‍රාමාණික විද්වතුන් විසින් ලියනු ලැබූ පර්යේෂණාත්මක ශාස්ත‍්‍රීය ලිපි අනුසාරයෙන් ක‍්‍රමානුකූල සැලැස්මකට අනුව ලේඛන ගත කරන ලද කෝෂ ග‍්‍රන්ථ විශේෂයකි
නොවේ නම් විශ්ව ඥානය විශද කරමින් විෂය ප‍්‍රාමානික විශේෂඥයන් විසින් ලියනු ලබන ලිපි ඇතුළත් ග‍්‍රන්ථ විශේෂයකි
යම් කරුණක් පිළිබඳ කවුරුන් ද
කුමක් ද
කවදා ද
කෙසේ ද
කොහේ ද
යනුවෙන් නැගෙන ප‍්‍රශ්නවලට අදාළ තොරතුරු විශ්වකෝෂ ලිපියකින් දැනගත හැකිය
විශ්වකෝෂය අතීතයේ ග‍්‍රන්ථ වශයෙන් සම්පාදනය වුව ද වර්තමානයේ පරිගණක මෘදුකාංග, සංයුක්ත තැටි හෝ වෙබ් අඩවි වශයෙන් නවීන තාක්ෂණානුකූලව එළිදැක්වේ
එකල දැනුම සහ තොරතුරු එක් තැනක එක් රැස්ව නොපැවතුණු නිසා ඒවා එක් රැස් කොට ඉදිරිපත් කිරීම අරමුණු කරගෙන විශ්වකෝෂය නිර්මාණය කරන්නට ඇත
ග‍්‍රීක දාර්ශනික ඇරිස්ටෝටල්ගේ ආදි කර්තෘත්වයෙන් ඇරඹුණු විශ්වකෝෂය, අද ලෝකයේ මෙන් ම විශ්ව තොරතුරු සන්නිවේදනය කෙරෙන දැනුම් සයුරක් බවට පත් ව ඇත
ලෝක විශ්වකෝෂ අතර බි‍්‍රතාන්‍ය විශ්වකෝෂය, ඇමෙරිකානු විශ්වකෝෂය, වෙම්බර් විශ්වකෝෂය, කොලියර්ස් විශ්වකෝෂය, කැඩිලැස් විශ්වකෝෂය වඩාත් ප‍්‍රකට මෙන් ම වැදගත් විශ්වකෝෂ වේ
2500 බුද්ධ ජයන්තිය නිමිති කරගෙන පිහිටුවනු ලැබූ ලංකා බෞද්ධ මණ්ඩලය යටතේ සිංහල විශ්වකෝෂ කාරක සභාවට විශ්වකෝෂ සම්පාදන කාර්යය පවරනු ලැබීය
මෙම කාරක සභාවේ සභාපති සහ සිංහල විශ්වකෝෂයේ ප‍්‍රධාන කර්තෘ ධූරය සඳහා මහාචාර්ය ඞී
ඊ. හෙට්ටිආරච්චි මහතා පත් කළේය
ඒ අනුව 1955 මැයි මස 03 වන දින සිංහල විශ්වකෝෂ කාර්යාලය කොළඹ රොස්මිඞ් පෙදෙෙසේ අංක 109 දරන ස්ථානයේ දී විවෘත කරනු ලැබීය
1956 දී සංස්කෘතික කටයුතු දෙපාර්තමේන්තුව ඇරඹීමෙන් පසු එය යටතේ විශ්වකෝෂ කාරක සභාව පවත්වා ගෙන යන ලදි
විශ්වකෝෂය සඳහා අංග සම්පූර්ණ පුස්තකාලයක අඩුව මතු ව ආ බැවින් 1956 ජනවාරි 01 දින සිට පේරාදෙණිය විශ්වවිද්‍යාලයේ ගොඩනැගිල්ලකට ගෙන යනු ලැබීය
මහාචාර්ය හෙට්ටිආරච්චි මහතාගෙන් පසුව අචාර්ය හරිශ්චන්ද්‍ර විජේතුංග, මහාචාර්ය කේ. එන්.  ඕ. ධර්මදාස හා මහාචාර්ය මැන්දිස් රෝහණධීර යන මහත්වරු ප‍්‍රධාන කර්තෘ ලෙස සේවය කළහ
මේ වන විට සිංහල විශ්වකෝෂය අන්තර්ජාලගත කොට ඇත
එහි වෙබ් අඩවිය වන්නේ www
encyclopedia
lk  යන්නයි
ලෝකයේ බොහෝ රටවල මේ වන විට විශ්වකෝෂ අන්තර්ජාලයට මුදා හරිමින් පවතී
මෙය ලෝක ප‍්‍රවණතාවක් ලෙස ද සැලකීමට පුළුවන
තොරතුරු තාක්ෂණය ප‍්‍රචලිත වීම හේතු කොට ගෙන මෙය යුගයේ අවශ්‍යතාවක් බවට පත් ව ඇත
බි‍්‍රතාන්‍ය විශ්වකෝෂය මෑතක් වන තුරු මුද්‍රිත පොතක් වශයෙන් පැවතුන ද 2010 වසරේ සිට අන්තර්ජාලගත කොට ඇත
පාඨක ප‍්‍රජාව අභිභවමින් තාක්ෂණය පරිහරණය කරන පිරිස් දිනෙන් දින ව්‍යාප්ත වෙමින් පවත්නා නිසා, සිංහල විශ්වකෝෂය ද අන්තර්ජාලයට ප‍්‍රවිෂ්ට කිරීම අත්‍යවශ්‍ය කටයුත්තකි
මේ සඳහා සිංහල විශ්වකෝෂය සමඟ අත්වැල් බැඳ ගත්තේ කොළඹ විශ්වවිද්‍යාලයේ පරිගණක විද්‍යායතනයයි (UCSC - University of Colombo School of Computing)
ඝූමර් යනුවෙන් හැඳින්වෙන්නේ ඉන්දියාවේ රාජස්ථානයේ සම්ප්‍රදායික ජන නර්තනයකි
මෙම නර්තනය ප්‍රධාන වශයෙන්ම ඉදිරිපත් කරනු ලබන්නේ ඝාඝරා යනුවෙන් හැඳින්වෙන ලිහිල්ව එල්ලා වැටෙන වස්ත්‍රයක් හැඳගත් වේලයක් පැළඳි කාන්තාවන් විසිනි
2013දී මෙය "ලොව වටා ඉහළම ප්‍රාදේශීය නර්තන 10" නම් ලැයිස්තුවේ 4වන ස්ථානයට නම්කෙරිණි
සාමාන්‍යයෙන් මෙම නර්තනයේ දී පුළුල් කවයක ඇතුලත සහ පිටතට චලනය වෙමින් භ්‍රමණ නර්තනයේ යෙදීම සිදු වේ
ඝූම්න නම් වදනෙන් නර්තන ශිල්පීන්ගේ භ්‍රමණ චලන රටාව විස්තර කෙරෙන අතර, එම වදන අනුසාරයෙන් ඝූමර් යන වදන බිහි වන්නට ඇත
සම්ප්‍රදායික චාරිත්‍ර අනුව, නව විවාහපත් මනාලිය සිය නව නිවසට පිළිගැනීමේ දී ඇය විසින් ඝූමර් නර්තනයේ යෙදිය යුතු ය
විවාහ, උත්සව සහ වෙනත් ආගමික චාරිත්‍රවල දී ඝූමර් නර්තනයේ යෙදෙනු දැකගත හැක
මෙය ඇතැම් අවස්ථාවල පැය ගණනක් සිදුකෙරෙන නර්තනයකි
සම්ප්‍රදායික නර්තනයක් ලෙස ඝූමර් නර්තනයේ දී "ගෝර්බාන්ද්", "පෝඩිනා", "රුමාල්" සහ "මෝර් බෝලේ රේ" වැනි සම්ප්‍රදායික ගීත භාවිතා කෙරේ
මෙම ගීත මගින් රාජකීය පුරාවෘත්ත හෝ සම්ප්‍රදායික ජනශ්‍රැති විස්තර කෙරේ
ඝූමර් ගීත

 "චිර්මි ම්හාරි චිර්මාලි"
 "ආවේ හිච්කි" - සම්ප්‍රදායික රාජස්ථානි ඝූමර් ගීතයකි
"ඝූමර්"
 "ජවායි ජි පාව්නා" - රාජස්ථානි ජන ගීතයකි
"තාරා රි චුන්ඩාඩි"
 "ම්හාරා ගෝර්බන්ද් නඛ්රාලෝ"
 "ම්හාරි ඝූමර්"
 "ඝූමර් රේ ඝූමර් රේ"
 "ඝූමර්", 2017 චිත්‍රපටයක් වන පද්මාවතී තුළ ඇතුළත් ගීතය

ආශ්‍රේයයන්

බාහිර සබැඳි 
 ඝූමර් සඳහා නිදසුනක් - වීණා මියුසික් යූටියුබ් නාළිකාව

රාජස්ථානයේ ජන නර්තන
ස්වරූප් ඛාන් යනුවෙන් හැඳින්වෙන්නේ රාජස්ථානයේ ඉන්දියානු ජන ගායකයෙකි
ඔහු ඉන්ඩියන් අයිඩල් තරගයේ තරගකරුවකු ලෙස සහභාගී වී ඇත
පිළිවැයුම් ගායනය
2014 - ථාර්කි චෝක්රෝ - පීකේ
2016 - මෙහන්දි - ධනක්
2017 - ඝූමර් - පද්මාවතී

ආශ්‍රේයයන්

ජෝධ්පූර්හි ජනයා
ජීවත්වන්නෝ
ඉන්දියානු මුස්ලිම්වරු
බොලිවුඩ් පිළිවැයුම් ගායකයෝ
ඉන්දියානු චිත්‍රපට ගායකයෝ
ජයිසාල්මේර්හි ජනයා
පෙජෙං බෙරය (හෙවත් පෙජෙං-වර්ගයේ බෙරය) යනුවෙන් හැඳින්වෙන්නේ ක්‍රි
ව. 1වන සහ 2වන සියවස් අතර කාලයේ ඉන්දුනීසියානු දූපත් පුරා නිර්මාණය වූ ලෝකඩ යුගයට අයත් බෙර වර්ගයකි
මෙය ඉන්දුනීසියානු ලෝහ කර්මාන්තයේ විශිෂ්ටතම නිමැවුමක් ලෙස සැලකේ. ලෝකයේ විශාලතම ලෝකඩ බෙරය වන පෙජෙංහි සඳ නම් පුරාතන බෙරය වැනි ලෝකඩ යුගයේ බෙර මගින් ක්‍රි
ව. පළමු සහස්‍රකයේ දූපත් සමූහයේ දියුණු ලෝහ වාත්තු ක්‍රමවේදය සහ සක්‍රීය වෙළඳාම පිළිබඳ සාක්ෂ්‍ය ලැබේ
පුරාවිද්‍යාව

ඉන්දුනීසියානු දූපත් සමූහය තුළ ලෝකඩ සහ යකඩ භාවිතය පිළිබඳ සාක්ෂ්‍ය ලැබෙන්නේ ක්‍රි
500 අවට කාලයේ ය
පැරණිතම ලෝකඩ භාණ්ඩවලින් බොහෝමයක් උත්සව සඳහා භාවිතා වූ භාණ්ඩ විය
මේවාට නිදසුන් ලෙස අතිශයින් අලංකාර කළ කෙටේරි සහ බෙර විය
මින් ඇතැම් බෙර උතුරු වියට්නාමයේ සම්භවය වූ ලෝකඩ බෙර වර්ගයක් වන දොං සොන් බෙරවල ස්වරූපය ගන්නා අතර, ඒවා සුන්ඩා දූපත් වන සුමාත්‍රා, ජාවා, නුසා තෙංගාරා දූප්තවල මෙන්ම පැපුවා අසල කායි දූපත් වෙත ද ව්‍යාප්ත වී ඇත
දොං සොන් බෙර ඉන්දුනීසියානු දූපත් සමූහය තුළ ව්‍යාප්ත වීම තුළින් මෙම යුගයේ අග්නිදිග ආසියානු රාජධානි අතර පැවති විස්තීර්ණ වෙළඳාම පිළිබද සාක්ෂි ලැබේ
දූපත් සමූහයේ හමුවන ආදිතම බෙර ප්‍රදේශ අනුව විවිධත්වයක් පෙන්වන අතර, මේ අතරින් වඩාත්ම ප්‍රකට බෙර වර්ගය වන්නේ පෙජෙං බෙරයයි
පෙජෙං බෙර සඳහා එම නාමය ලැබී ඇත්තේ බාලි දූපතේ ලෝකඩ යුගයට අයත් ගම්මානයක් වන පෙජෙංහි නම අනුසාරයෙනි
මෙම බෙර දොං සොන් බෙරයේ ඉන්දුනීසියානු ප්‍රභේදයක් ලෙස සැලකේ. පෙජෙං බෙර මුල්කාලීන දොං සොන් බෙරවලින් වෙනස් වන්නේ මේවා සතු වඩා දිගටි හැඩය නිසායි
මේවා ඉටි මැකුම් ක්‍රමය යොදා ගනිමින් වෙන් වෙන්ව වාත්තු කළ කොටස් දෙකකින් (ප්‍රාවර සහ පටහ) සාදනු ලබයි
ඉන්දුනීසියානු දූපත් තුළ සැලසුම් කළ මෙම පෙජෙං බෙර ක්‍රි
ව. පළමුවන සහස්‍රකය වන විට ජාවා සහ බාලි දිවයින්වල හොඳින් ව්‍යාප්ත වී තිබෙනු දැකගත හැක
මෙහි බාලි ප්‍රභේදය ඉන්දුනීසියාවේ පසුකාලීන ප්‍රාග්ඓතිහාසික යුගයේ අතිශයින් අලංකාර ලෝහ නිර්මාණ ලෙස සැලකේ. පෙජෙං ගම්මානයේ තබා ඇති ‍පෙජෙංහි සඳ නම් බෙර ලොව ඇති විශාලතම පෙජෙං බෙරය වේ
එවැනි විශාල බෙරයන් හිමි වීම එහි හිමිකරුවනට විශාල සමාජ ‍වටිනාකමක් ලබාදීමට හේතු විය
තඹ හෝ තුත්තනාගම් නොමැති වුව ද, බාලි දිවයිනේ පිත්තල නිර්මාණයට යොදාගන්නා පිළියෙල නොකළ අමුද්‍රව්‍ය හමුවේ
බාලි දිවයිනේ විශාල ලෝකඩ බෙර පැවතීම හේතුවෙන් ක්‍රි
ව. පළමුවන සහස්‍රකයේ ඉන්දුනීසියාවේ අනෙක් දූපත් සහ බාලි අතර පැවති අන්තර්-ද්වීපික වෙළඳාම පිළිබඳ අවබෝධයක් ලබාගත හැක
එසේම බාලිහි උතුරු ප්‍රදේශයේ සෙම්බිරාන් සහ පාකුං යන ස්ථානවලින් ඉන්දියානු මෝස්තර සහිත මැටි බඳුන් හමුවීම තුළින් ක්‍රි
ව. 1වන හෝ 2වන සියවස්වල මෙම දූපත් සහ ඉන්දියාව අතර වෙළඳ කටයුතු පැවති බව පෙනේ
අන්තර්ජාතික වංශවතුන් ලෙස පෙනීසිටීමට අවැසි වූ ප්‍රධානීන් අතර පෙජෙං බෙර ප්‍රධාන සංකේතයක් වන්නට ඇත
ප්ලාවන්ගන්හි භූමදානයන්හි රන් ගෙල පළඳනා, යකඩ හෙලි තුඩු අතර තිබූ පෙජෙං බෙර හමුවී ඇත
බාලි දිවයිනේ මෙම වර්ගයේ විශාලතම බෙරය වන පෙජෙංහි සඳ සරලව ගම්මානවල තැන්පත් කෙරිණි
පෙජෙං ආකාරයේ බෙරයක් වන අලෝර්හි මොකෝ බෙරය වර්තමානයේ පවා විවාහ මංගල්‍යවල දී හවුමාරුවන උත්සව භාණ්ඩයක් ලෙස භාවිතයට ගැනේ
ස්වරූපය සහ නිර්මාණය

පෙජෙං බෙරය සමමිතික ස්වරූපයෙන් යුක්ත ය
එහි හැඩය ප්‍රධාන කොටස් තුනකින් යුක්ත වේ
එනම් මුදුනේ ඇති හිස හෙවත් පටහය, අලුල්වක් සහිත මධ්‍ය බරණි හැඩැති කොටස සහ පාදමයි
පෙජෙං බෙරය සහ දොං සොන් බෙරයේ සැලැස්මේ ඇති වෙනස්කමක් නම් මෙහි පටහය දේහයෙන්  පමණ නෙරා තිබීමයි
එය දේහයෙන් වෙන්ව වාත්තු කෙරුණකි
පෙජෙං බෙර නිර්මාණය කෙරුණේ ඉටි මැකුම් වාත්තු ක්‍රමය යොදාගෙන ය
මෙහි සහ දොං සොන් බෙරයේ ඇති තවත් වෙනස්කමක් වන්නේ පෙජෙං බෙරයේ දේහය සහ පටහය වෙන්වෙන්ව වාත්තු කිරීමයි
කුහර මැටි හරයක් වටා බෙර හැඩැති ඉටි ආකෘතියක් තනන ලදී
මෙහි ඇති මිනිස් හෝ සත්ත්ව රූපවල සම්මත ජ්‍යාමිතික මෝස්තර සටහන් කරන ලද්දේ ගල් අච්චු යොදාගෙනයි
මෙම ජ්‍යාමිතික මෝස්තර පටහය සහ ඉහළ පැතිවලට තබා තදකරන ලදී
මේවාත් බලන්න

ආශ්‍රේයයන්

උද්ධෘත කෘති

ද්‍රව්‍යමය සංස්කෘතියේ පුරාවිද්‍යාව
පුරාවිද්‍යාත්මක මානව කෘති
ලෝකඩ යුගයේ ආසියාව
ඉන්දුනීසියාවේ පුරාවිද්‍යාව
දොං සොන් ලෝකඩ බෙර
යනුවෙන් හැඳින්වෙන්නේ සම්බන්ධිත පනේල කිහිපයක් ආධාරයෙන් තැනූ ජපන් නැමුම් තිරයන් ය
අලංකාර සිතුවම් සහ චාරුලේඛන ඇතුළත් වන මේවා අභ්‍යන්තර කුටි වෙන් කිරීමට සහ පෞද්ගලික අවකාශ ආවරණය කිරීමට භාවිතා විය
ඉතිහාසය 

බොහෝ ජපන් කලාවන් සහ ජපන් ශිල්පකලාවන් සේම නැමුම් තිර ද සම්භවය වූයේ චීනයේ ය
හන් රාජවංශ යුගය තරම් ඈතට දිවෙන මේවායේ මූලාදර්ශ පවා හමුවී ඇත
"බ්යෝබු" යන වදනේ රූපකාත්මක අර්ථය වන්නේ "සුළ‍ඟෙන් ආරක්ෂාව" යන්නයි
මේ අනුව යෝජනා වන්නේ බ්යෝබුවල මුල් භාවිතය වූයේ සුළං අවහිර කිරීම බවයි. අටවන සියවසේ දී ජපානය වෙත බ්යෝබු හඳුන්වා දෙනු ලැබූ අතර, ජපන් කලා ශිල්පීන් ස්වකීය බ්යෝබු නිර්මාණ ඇරඹීමේ දී චීන මෝස්තරවල ආභාසය බෙහෙවින් අනුගමනය කොට ඇත
වෙනස් ජපන් යුග ඔස්සේ, ව්‍යූහය සහ සැලැස්ම අතින් බ්යෝබු පරිණාමය වූ අතර,තාක්ෂණ ක්‍රම මෙන්ම යොදාගත් අමුද්‍රව්‍ය ද එසේ දියුණු විය
නාරා යුගය (646–794)
බ්යෝබුහි මුල් ස්වරූපය තනි සිටුවූ පාදයක් සහිත පනේලයකි
8වන සියවසේ දී, බහු-පනේල බ්යෝබු දක්නට ලැබුණු අකර, ඒවා අධිරාජකීය මාලිගය තුළ විශේෂයෙන්ම වැදගත් උත්සවවල දී ගෘහභාණ්ඩ ලෙස භාවිතා විය
පනේල සයකින් යුත් ‍බ්යෝබු නාරා යුගයේ අතිශයින් සුලබ අතර, ඒවා සේදවලින් ආවරණය කොට සම් හෝ සේද තන්තු මගින් සම්බන්ධ කරන ලදී
සෑම ඵලකයකම වූ සිතුවම් සේද රාමුවකින් වැඩ තිබිණි
පනේලය දැව රාමුවකට තබා බැඳීම සිදු විය
හෙයියන් යුගය (794–1185)
9වන සියවස වන විට, බ්යෝබු දයිම්යෝ නිවහන්, බෞද්ධ විහාර, සහ ආශ්‍රම සඳහා අත්‍යාවශ්‍ය ගෘහභාණ්ඩ අංගයක් බවට පත් විය
සෙනිගතා () නම් වූ කාසි හැඩැති අසව් හඳුන්වා දෙනු ලැබූ අතර, සේද තන්තු වෙනුවට පනේල එකිනෙක සම්බන්ධ කිරීමට මේවා පුළුල්ව භාවිතා විය
මුරොමචි යුගය (1392–1568)
හකුළන තිර තවත් ජනප්‍රිය වූ අතර බොහෝ නිවාස, දෝජෝ, සහ වෙළඳසැල්වල මේවා සුලබ විය
පනේල දෙකකින් යුත් බ්යෝබු සුලබ විය
අතිපිහිත කඩදාසි අසව් සෙනිගතා සඳහා ආදේශකයක් ලෙස භාවිතා වූ අතර, මේ නිසා මේවා පහසුවෙන් ඔසවාගෙන යා හැකි විය
එසේම පහසුවෙන් නැවීමට ද හැකියාව ලැබුණු අතර, සන්ධි වඩා ශක්තිමත් විය
මෙම තාක්ෂණය හේතුවෙන් බ්යෝබුහි මෝස්තර සිරස් දාරයක් සහිත පනේල ඇතුළත අඛණ්ඩව සිදු කිරීමට අවස්ථාව සැලසිණි
මේ නිසා චිත්‍ර ශිල්පීන් අනර්ඝ, බොහෝ විට තනි වර්ණයෙන් යුත් ස්වභාවික තේමා රැගත් දර්ශන සහ ප්‍රකට ජපන් භූමි දර්ශන සිතුවම් මගින් මේවා අලංකාර කොට ඇත
අසුචි–මොමායමා යුගය (1568–1600) සහ මුල්කාලීන එදෝ යුගය (1600–1868)
බ්යෝබුහි ජනප්‍රියත්වය වර්ධනය විය
මෙම යුගයේ කලාවන් කෙරෙහි ජනයාගේ අවධානය ඉහළ යාම මෙයට හේතු විය
බ්යෝබු මගින් සමුරායි නිවාස අලංකාර කෙරුණු අතර, එමගින් ඔවුන්ගේ ඉහළ තත්ත්වය සහ ධනය මෙන්ම බලය ද සංකේතවත් කෙරිණි
මෙය බ්යෝබු නිර්මාණකරණයේ විප්ලවීය වෙනසකට හේතු විය
එහි දී  ආධාරයෙන් තැනූ පසුබිම් සහ අතිශයින් වර්ණවත් සිතුවම් භාවිතා විය
කනෝ ගුරුකුලයේ පුරෝගාමීත්වය යටතේ බිහිවූ මෙම සිතුවම්කරණයේ දී ස්වභාවධර්මය නිරූපිත දර්ශන මෙන්ම එදිනෙදා දිවිය නිරූපිත සිතුවම් ද භාවිතා විය
නූතන යුගය
වර්තමානය වන විට, බොහෝවිට බ්යෝබු යන්ත්‍රානුසාරයෙන් නිර්මාණය කෙරේ
කෙසේනමුත්, හස්ත-නිර්මාණ බ්යෝබු තවමත් දක්නට ලැබේ
මේවා නිර්මාණය කරනු ලබන්නේ කලා සම්ප්‍රදායයන් ඉදිරියට පවත්වාගෙන යනු ලබන පවුල් විසිනි
ජපන්වාදය 
පසුකාලීන 19වන සියවසේ සිට යුරෝපය සහ ඇමරිකාව වෙත ආනයනය කළ ජනප්‍රිය ජපන්වාදී අංගයක් ලෙස මෙම තිර සැලකේ. ප්‍රංශ චිත්‍ර ශිල්පී ඔඩිලන් රේඩොන් විසින් බර්ගන්ඩිහි Château de Domecy-sur-le-Vault සඳහා පනේල මාලාවක් නිර්මාණය කළ අතර, ඒවායේ බ්යෝබු කාල ආභාසය දක්නට ලැබිණි
ආශ්‍රේයයන්

බාහිර සබැඳි

ජපන් ගෘහනිර්මාණ ශිල්පය සහ කලා ජාල පරිශීලක පද්ධතිය, බ්යෝබු සඳහන
මොමායාමා, විභූතිමත් යුගයේ ජපන් කලාව, මෙට්‍රොපොලිටන් කලා කෞතුකාගාරයේ ප්‍රදර්ශන නාමාවලිය (මාර්ගස්ථව සම්පූර්ණයෙන් PDF ලෙස ලබාගත හැක), මෙහි බ්යෝබු පිළිබඳ මාධ්‍ය ඇතුළත් ය
බ්යෝබු
ජපන් තිරවල අරුමය, යේල් විශ්වවිද්‍යාලීය කලා ගැලරියේ ප්‍රදර්ශනය සඳහා සහායක වෙබ්අඩවිය, මෙහි වැදගත් බ්යෝබු සම්බන්ධයෙන් පින්තූර සහ විස්තර ඇතුළත් වේ
රැයෙහි බබලන සුද හෙවත් රැයෙහි ආලෝකය නැමැති අශ්වයා (සම්ප්‍රදායික චීන
唐韓幹照夜白圖卷) යනුවෙන් හැඳින්වෙන්නේ චීන චිත්‍ර ශිල්පියකු වන හන් ගන් විසින් නිර්මාණය කරන ලද අත් පිටපත් සිතුවම් ලුලියකි
ව. 8වන සියවසේ මැද කාලයේ (750 පමණ) නිර්මිත මෙය ‍වර්තමානයේ මෙට්‍රොපොලිටන් කලා කෞතුකාගාර‍යේ ප්‍රදර්ශනයට තබා ඇති අතර, මෙම සිතුවම් 1977දී කෞතුකාගාරය වෙත ප්‍රදානය කෙරුණකි
මෙම සිතුවම මගින් නිරූපණය කෙරෙන්නේ කුළුණකට තබා ගැටගසන ලද චීනයේ ටෑං රාජවංශයේ ෂුවැන්සෝං අධිරාජයාගේ අශ්වයා කලබල කරන අයුරුයි
එකල චීනයේ විසූ ශ්‍රේෂ්ඨතම චිත්‍ර ශිල්පීන්ගෙන් අයකු වූ හන් ගන් අශ්ව රූ නිරූපණයට සමර්ථකම් දැක්වී ය
මෙහි දී ඔහු පුරාණෝක්තිවල එන ‍භයානක අශ්ව රූ මෙන් නොව, මෙය මනා විශ්වසනීයත්වයකින් යුතුව සිතුවම් කොට තිබේ
වරක් අධිරාජයා සමග සාකච්ඡාවක දී හන් ගන් පවසා ඇත්තේ තමන්ට සිතුවම්කරණයේ ආචාර්යවරුන් ලෙස කටයුතු කළේ ඉස්තාලවල වූ අශ්වයන් බවයි ෂුවැන්සෝං අධිරාජයාගේ නියෝග අනුව හන් ගන් විසින් ප්‍රකට අශ්වයන්ගේ සිතුවම් මාලාවක්ම නිර්මාණය කොට තිබේ
යුරෝපීය කලා ඉතිහාසඥයන් නිතරම පාහේ හන් ගන් සහ චීන සිතුවම් කලාවේ අනෙක් සිත්තරුන්ගේ සිතුවම් වඩා ගතානුගතික යැයි සලකනු ලබයි
යුරෝපීය චිත්‍ර ශිල්පීන් විසින් සත්ත්ව රූ නිරූපණය කොට ඇති ආකාරය සමග සැලකීමේ දී මෙය වැදගත් වෙනස්කමක් ලෙස ඔවුහු සලකති
එසේ සරල බවකින් ගතානුගතික ස්වභාවයෙන් යුක්ත වුවත්, රැයෙහි බබලන සුද සිතුවමෙහි ප්‍රකාශනය සහ සජීවීභාවය මැනවින් දක්නට ලැබේ
මධ්‍ය ආසියානු අශ්ව ප්‍රභේදවලට අයත් යතාර්ථවාදී රූ හා සැසඳීමේ දී රැයෙහි බබලන සුද සිතු‍වමෙහි පරිමාණ ලක්ෂණ යතාර්ථවාදී ස්වභාවයෙන් මඳක් දුරස් බැව් පෙනේ
විශේෂයෙන්ම මෙම සිතු‍වමෙහි අශ්වයාට කෙටි සහ ඉතා සිහින් පාද ඇති අතර, ඉතා රවුම් කඳක් සහිතව නිරූපණය කර තිබේ
හන් මෙම අශ්වයාට මානවරූපී ලක්ෂණ ලබාදී ඇති අතර, අශ්වයාගේ පීඩාකාරී ස්වරූපය මගින් නරඹන්නාට හැඟීයන්නේ අශ්වයා අනුකම්පාව සහ උපකාරය බලාපොරොත්තුවෙන් සිටින බවයි. කුළුණකට ගැට ගසා තිබීම සහ අශ්වයාගේ මුහුණේ ඇති හැඟීම්බර ස්වරූපය මගින් අධිරජුගේ මාලිගයේ ඇති වෙනස්, එනම් ශෝකී පසුබිම නිරූපණය කෙරේ
මෙම ශිල්පියාගේ මුල් සිතුවම් අතරින් බොහෝමයක් වර්තමානයේ දක්නට නොලැබේ
නමුත් පසුකාලීන සියවස්වල චිත්‍ර ශිල්පීන් විසින් ඒවා කිහිප වරක්ම පිටපත් කොට ඇත
මෙම සිතුවමේ අතීත හිමිකරුවන් සහ එකතු කරන්නන්ගේ මුද්‍රා ගණනාවක් මෙම සිතුවමේ දක්ට ලැබීම හේතුවෙන් මෙම සිතුවම හන් ගන්ට අයත් බව සනාථ වේ
එසේවුව ද, මෙම චිත්‍ර ශිල්පියාගේ අත්සනක් හෝ මුද්‍රාවක් මෙහි දක්නට නැත
මෙහි දකුණු ටෑංහි ලි යු අධිරාජයාගේ, ක්වියැන්ලොං අධිරාජයාගේ සහ මි ෆු යන අයගේ මුද්‍රා දැකගත හැක
මෙම සිතුවම මත සහස්‍රකයක පමණ කාලයක් මෙසේ මුද්‍රා සහ අත්සන් තැබීම සිදුකොට තිබේ
ආශ්‍රේයයන්

බාහිර සබැඳි 

චීන චිත්‍ර කලාව
මෙට්‍රොපොලිටන් කෞතුකාගාර එකතුවේ ඇති පින්තූර
සත්ත්වයින් නිරූපිත පින්තූර
භෛසජ්‍යගුරු බුදුන්ගේ පාරාදීසය (薬師佛) යනුවෙන් හැඳින්වෙන්නේ චීනයේ යුවාන් රාජවංශ යුගයට අයත් බිතු සිතුවමකි
මෙය මුලින් සිතුවම් කොට තිබුණේ ෂාන්සිහි චාඕචෙං ප්‍රාන්තයේ ගුවාංෂෙං විහාරයේ (ගුවාංෂෙං සි) පහළ ආශ්‍රමයේ ය
පහළ ආශ්‍රමයේ ප්‍රධාන ශාලාවේ ගේබල බිත්තියේ පිහිටා තිබූ මෙම සිතුවම ආතර් එම්. සැක්ලර් විසින් මිලදී ගන්නා ලද අතර, පසුව 1954 දී එය එක්සත් ජනපදයේ නිව් යෝක්හි මෙට්‍රොපොලිටන් කලා කෞතුකාගාරය වෙත ප්‍රදානය කරන ලදී
මෙම සිතුවම මගින් භෛසජ්‍යගුරු බුදුන් වහන්සේ සහ බෝධිසත්ත්වවරුන් දෙදෙනකු වන අව‍ලෝකිතේශ්වර සහ චින්තාමණීචක්‍ර නිරූපණය වේ
භෛසජ්‍යගුරු බුදුන් වහන්සේ (යඔෂි ෆෝ) වෛද්‍ය විද්‍යාවට (කායිකව මෙන්ම අධ්‍යාත්මිකව ද) අධිපති බුදුන් වහන්සේ යැයි මහායාන බුදුදහමේ සඳහන් වේ
සංරචනය 

වර්තමානයේ දක්නට ඇති ආකාරයට, මෙම බිතු සිතුවම උසින් 751.8 cm ද, දිගින් 1511.3 cm ද වන අතර, මෙහි සවිස්තරාත්මක සිතුවම් අංග දැකගත හැක
මෙහි මධ්‍යයේ දිව්‍යලෝකයක වැඩහිඳින භෛසජ්‍යගුරු බුදුන් වහන්සේගේ රුව දැකගත හැක
සාමාන්‍යයෙන් භෛසජ්‍යගුරු බුදුන් වහන්සේගේ රුව ඉන්දියානු රුවක් ලෙස නිරූපණය කෙරු‍ණ ද, භෛසජ්‍යගුරු බුදුන්ගේ පාරාදීසය නම් මෙම සිතුවමෙහි සියලු මිනිස් රූ චීන වස්ත්‍ර සහ සළුවලින් සැරසී සිටින අයුරු නිරූපණය කොට ඇත
මෙම සිතුවමෙහි භෛසජ්‍යගුරු බුදුන් වහන්සේ රතු පැහැ චීවරයක් හැඳ දේවතාවුන් විශාල සංඛ්‍යාවක් සහ බෝධිසත්ත්වයින් දෙදෙනකු පිරිවරා සිටිනු නිරූපිත ය
මෙහි හිඳගත් බෝධිසත්ත්වවරුන් දෙදෙනා සූර්යයා සහ චන්ද්‍රයා සංකේතවත් කෙරෙන සංකේත දරා සිටිති
එසේම ද්විතීයික බෝධිසත්ත්ව රූ හතරක් ද දැකගත හැක
දෙපස සය දෙනා බැගින් මෙම සිතුවමේ නිරූපිත සෙබලුන් දොළොස් දෙනා මගින් අන්‍යන්ට උපකාර කිරීමට බුදුන් ප්‍රතිඥා දුන් අයුරු සංකේතවත් කරයි
මින් පෙර මෙම සිතුවම ශාක්‍යමුණි බුදුන් වහන්සේගේ යැයි වරදවා වටහාගෙන තිබිණි
යි ජිං (635-713) විසින් රචනාකරන ලද සප්තතථාගතපූර්වප්‍රනිධානවිසේස සූත්‍රය අනුව භෛසජ්‍යගුරු බුදුන් වහන්සේට පෙර බුදුන් වහන්සේලා සය දෙනකු වැඩිසිටි අතර, චීන චිත්‍ර කලාව තුළ භෛසජ්‍යගුරු බුදුන් වහන්සේ සහ උන් වහන්සේට පෙර වැඩ විසූ බුදුවරුන් සයදෙනාගේ රූ සමූහයක් ලෙස නිරූපණය කොට තිබෙනු දක්නට ලැබේ
මෙහි ද ඩහළ කුඩා බුද්ධ රූ සයක් දක්නට ලැබේ
බුදුන් වහන්සේ වමතින් පාත්‍රයක් දරා සිටියි
මෙම වෛද්‍ය කර්මයේ සංකේතයකි
භෛසජ්‍යගුරු බුදුන් වහන්සේ මෝක්ෂය ලබාදෙන බුදු කෙනකු ලෙස සැලකෙන අතර, ආපදා වළක්වන බුදු කෙනකු ලෙස ද මහායාන බුදුදහමේ දැක්වේ
මෙම සිතුවමේ ඇති තවත් වැදගත් රූ දෙකක් ලෙස චන්ද්‍රප්‍රභා සහ සූර්යප්‍රභා යන බෝධිසත්ත්ව රූ සැලකේ. බුදු රුව අසල ඉහළ වම්පසින් සූර්ය මඬලක් මධ්‍යයේ ඇති රතු පැහැ පක්ෂියකු දරා සිටින්නේ සූර්යප්‍රභා බෝධිසත්ත්වයන් ය
බුදුරුවේ ඉහළ දකුණු පස චන්ද්‍ර මණ්ඩලය දරා සිටින්නේ චන්ද්‍රප්‍රභා ය
නිර්මාණය 

මෙහි සිතුවම් ශිල්පියා කවුරුන් දැයි මෙතෙක් නිශ්චිතව හඳනාගෙන නැත
පුෂ්ටිමත් ශරීරය සහ පිරුණු මුහුණ සහ නොගැඹුරු අවකාශ නිමැවුම මුල්කාලීන දාහතරවන සියවසේ බෞද්ධ සහ දාඕවාදී සිතුවම් නිර්මාණයේ නියැළුණු චූ හඔගු (朱好古) ගේ සිතුවම්වල ලක්ෂණයකි
ගුවාංෂෙං පහළ ආශ්‍රමයේ ඉදිරි ශාලාවේ තිබූ හමුවූ මෙම සිතුවම චීනයේ යුවාන් රාජවංශ සමයට අයත් අතර, එය ක්‍රි
ව. 1319 අවට කාලයකට අයත් යැයි විශ්වාස කෙරේ
මෙම සිතුවම නිර්මාණය සඳහා විහාරයේ බිත්තිය මැටි සහ පිදුරු මිශ්‍ර මාධ්‍යයකින් ආස්තරණය කොට ඇත
අනතුරුව ජලය භාවිතා කළ සායම් විශේෂයක් ආධාරයෙන් සිතුවම් නිර්මාණය සිදුකොට තිබේ
ගෙනයාම 

1920 දශකයේ දී ගුවාංෂෙං පහළ ආශ්‍රමයේ වූ ඉදිරි ශාලවට අයත් වූ ගේබල සිතුවම් භික්ෂූන් විසින් අලෙවි කරන ලද්දේ විහාරයේ අලුත්වැඩියා කටයුතු සිදුකිරීම සඳහායි
එහි දී මෙම බිතු සිතුවම් එක්සත් ජනපදයඑක්සත් ජනපදයේ කෞතුකාගාර තුනක් විසින් හිමි කරගන්නා ලදී
1926 සහ 1929 අතර කාලයේ ඉන් දෙකක් පෙන්සිල්වේනියා විශ්වවිද්‍යාලයේ විශ්වවිද්‍යාලීය කෞතුකාගාරයේ තැන්පත් කෙරුණු අතර, තවත් සිතුවමක් 1932දී කැන්සාස් නගරයේ නෙල්සන්-ඇට්කින්ස් කලාගාරයේ තැන්පත් කරන ලදී
තවත් සිතුවමක් ආතර් එම්. සැක්ලර් විසින් මිලයට ගන්නා ලද අතර, 1964දී ඔහු එම සිතුවම මෙට්‍රොපොලිටන් කලා කෞතුකාගාරයට පරිත්‍යාග කළේ ය
භෛසජ්‍යගුරු බුදුන්ගේ පාරාදීසය ලෙස ප්‍රකට වූයේ මෙම සිතුවමයි
මේවාත් බලන්න 
මෛත්‍රෙය බුදුන්ගේ පාරාදීසය

ආශ්‍රේයයන්

බාහිර සබැඳි 
වෙදකමට අධිපති භෛසජ්‍යගුරු බුදුන් (යඔෂි ෆෝ) මෙට්‍රොපොලිටන් කලා කෞතුකාගාරය

චීන සිතුවම්
බෞද්ධ කලාව
මෙට්‍රොපොලිටන් කලා කෞතුකාගාරයේ එකතූන්
බිතු සිතුවම්
යනුවෙන් හැඳින්වෙන්නේ රින්පා ගුරුකුලයේ ජපන් ශිල්පියකු වන ඔගතා කෝරින් විසින් නිර්මාණය කරන ලද පනේල සයකින් යුත් නැමුම් තිරයකි (බ්යෝබු)
මෙමගින් නිරූපණය වන්නේ ජලයේ දර්ශනයක් වන අතර ජපන් අයිරිස් (Iris laevigata) මල් එහි පාවී යයි
මෙම කෘතිය බොහෝවිට 1701–05 අතර කාලයේ නිර්මාණය වන්නට ඇත
මෙය එදෝ යුගයේ ගෙන්රොකුබුන්කා නැමැති සුඛෝපභෝගී දර්ශන කාලසීමාවක නිර්මාණය වී ඇත
මෙම තිර වර්ෂ 200කට අධික කාලයක් කියෝතෝවේ නිෂි හොන්ගන්ජි නම් බෞද්ධ විහාරයේ තැන්පත් කොට තිබිණි
වර්තමානයේ මේවා නේසු කෞතුකාගාරයේ තැන්පත් කොට ඇති අතර, එය ජපානයේ ජාතික වස්තුවක් ද වේ
මෙයට වසර 5 සිට 12 දක්වා කාලයකට පමණ පසුව ඔගතා කෝරින් විසින් නිර්මාණය කළ අයිරිස් මල් නිරූපිත මෙයට සමාන තිර යුගළක් නිව් යෝක් නගරයේ මෙට්‍රොපොලිටන් කලා කෞතුකාගාරයේ තැන්පත් කොට ඇත
සියවසකට පමණ පසු ප්‍රථම වරට මෙම අයිරිස් තිර හතරම එකට ප්‍රදර්ශනය කෙරුණේ 2012දී නේසු කෞතුකාගාරයේ පැවති "කොරින්
නේසු කෞතුකාගාරයේ ජාතික වස්තුව අයිරිස් සහ මෙට්‍රොපොලිටන් කලා කෞතුකාගාරයේ පාලම්-අට" නම් ප්‍රදර්ශනයේ දී ය
මෙම තිර ද්විත්වයම  තුළ එන කථා පුවතකින් ආභාසය ලබා ඇත
එපමණක් නොව මෙම තිරවල පිටපතක් වින්සන්ට් වැන් ගෝගේ අයිරිස් මල් ඇතුළු උපස්ථිතිවාදී සිතුවම් සඳහා ආබාසය සපයන්නට ඇතැයි විශ්වාස කෙරේ
අයිරිස්
බෞද්ධ කලා ශිල්පීන් සඳහා පිදෙන තෙවන ඉහළම පදවි නාමය වූ  (අර්ථය "ධර්මයේ පාලම") හිමිවීමෙන් පසුව  විසින් නිර්මාණය කළ පළමු කෘති අතුරින් එකක් ලෙස මෙම තිරය සැලකේ. මෙමගින් උපස්ථිතිවාදීව නිරූපිත  පිපුණු නිල් ජපන් අයිරිස් පොකුරක් සහ ඒවායේ කොළ පැහැ අතුරිකිලි දක්නට ලැබේ
මෙය පනේල ඔස්සේ රිද්මයානුකූල දර්ශනයක් මවා පායි
ඇතැම් මල් පොහොට්ටුවල ඇති සමානකම් මගින් ස්ටෙන්සිල් අච්චුවක් භාවිතා වූ බැව් පෙනී යයි
මෙම කෘතියේ තවරායා සෝතත්සුගේ ආභාසය දක්නට ලැබේ
මෙය නව ශිල්පී ගුරුකුලයක් වන  සම්ප්‍රදායේ දර්ශීය නිර්මාණයක් වන අතර, එම ගුරුකුලයට මෙම නම ලැබී ඇත්තේ "කෝරින්" යන්නෙහි අවසන් අක්ෂරයෙනි
කෝරින් ඉතා සීමිත වර්ණ පදාසයක් අනුගමනය කොට ඇති අතර, එය මල්වල අල්ට්‍රාමැරීන් නිල, ඒවායේ පත්‍රවල වූ කොළ පැහැය සහ රන්වන් පසුබිම තුළින් දක්නට ලැබේ
කඩදාසිය මත තීන්ත සහ වර්ණවලින් නිමවූ මෙහි රන් පත්‍රවලින් තැනූ චතුරස්‍ර සිතුවම් කළ ප්‍රදේශ වටා යෙදීමෙන් මෙයට දිදුලක පසුබිමක් ලැබී ඇත
එය ජලයේ ස්වභාවය සිහිගන්වයි. තද නිල් වර්ණය නිර්මාණය කොට ඇත්තේ කුඩු කරන ලද ඇසූරයිට් () භාවිතයෙනි
සෑම තිර සයේ පනේලයක්ම  යන මිනුම්වලින් යුක්ත ය
මෙම තිර බොහෝවිට නිජෝ පවුල සඳහා නිර්මාණය කොට ඇති බැව් පෙනෙන අතර, ඒවා කියෝතෝවේ නිෂි හොන්ගන්ජි බෞද්ධ විහාරස්ථානයට ප්‍රදානය කොට ඇත
1913දී විහාරයෙන් මේවා අලෙවි කරන ලදී
යට්සුහෂිහි අයිරිස්

අවුරුදු 5 සිට 12 දක්වා කාලයකට පසු කෝරින් විසින් මෙයට සමාන තවත් පනේල සයකින් යුත් නිර්මාණයක් සිදුකොට ඇති අතර, එය  ලෙස හැඳින්වේ
මෙම දෙවන තිර යුගල 1953දී නිව් යෝක් නගරයේ මෙට්‍රොපොලිටන් කලා කෞතුකාගාරයේ ප්‍රදර්ශනයට තබා ඇත
2013දී ඒවා අවසන් වරට ප්‍රදර්ශනය කෙරිණි
1710–16 අවට කාලයේ නිමවූ මෙම දෙවන අයිරිස් තිර යුගල ද නිර්මාණය කොට ඇත්තේ රන් පත්‍ර ඇලවූ කඩදාසිය මත තීන්ත සහ වර්ණ යොදාගනිමිනි
මේවා එක එකක් සෙන්ටිමීටර 163.7  352.4 (64.4 in  138.7 in) යන මිනුම්වලින් යුක්ත වේ
මුල් අයිරිස් තිර යුගල මෙන් නොව, දෙවන අයිරිස් තිර යුගලේ කෝණික පාලමක නිරූපණයක් ද ඇතුළත් ය
ඉසේහි කථා
මෙම තිර යුගල සඳහාම පෙළඹවීමක් ලැබී ඇත්තේ  තුළ එන කථා පුවතකිනි
කථාවේ එන නමක් නොමැති ප්‍රධාන චරිතය (බොහෝවිට අරිවරා නෝ නරිහිරා) ගඟකට ඉහළින් වූ පුවරු අටකින් යුත් ග්‍රාම්‍ය පාලමක් අසල දී මල් දකියි
එය ප්‍රේමාන්විත පද්‍යයකට පෙරළී ඇත
මෙහි සෑම පේළියකම පළමු අක්ෂරය එක පෙළට ලියුවහොත් අයිරිස් සඳහා යෙදෙන ජපන් වදන ලැබේ
(ක-කි-ත්සු-හ-(බ)-තා)
ජපන් අයිරිස් විශේෂය වන Iris laevigata () වැවෙන්නේ වගුරු සහිත තෙත්බිම්වල ය
බලපෑම 
පැහැදිළිවම වින්සන්ට් වැන් ගෝගේ අයිරිස් මල් සිතුවම සඳහා මෙම සිතුවමේ ආභාසය බලපාන්නට ඇත
ඔහුට මෙහි සැබෑ සිතුවම දැකගත නොහැකි විය
තවමත් මෙහි මුල් පිටපත ජපානයේ ඇති අතර, කොරින් හ්‍යකුසු කොහෙන් එකතුවේ දැව කැටයමක් ලෙස එය ප්‍රතිනිර්මාණය වී ඇත
මේවාත් බලන්න
 රතු සහ සුදු ප්ලම් කැකුළු

සටහන්

ආශ්‍රේයයන්
 Irises, Nezu Museum
 燕子花図 (kakitsubata-zu), Nezu Museum
 八橋図屏風 Irises at Yatsuhashi (Eight Bridges), Metropolitan Museum of Art
 Designing Nature
The Rinpa Aesthetic in Japanese Art, John T
Carpenter, Metropolitan Museum of Art p
210
 Irises
Vincent Van Gogh in the Garden, Jennifer Helvey, p
118
 Twenty-Five Words for Iris
Ogata Korin at the Nezu Museum, Alan Gleason, artscape Japan
  Irises (kakitsubata) by Ogata Korn, Columbia University 
 

ජපන් සිතුවම්
ජපානයේ ජාතික වස්තූන්
බ්යෝබු
රින්පා ගුරුකුලය
කොයිමොයි යනුවෙන් හැඳින්වෙන්නේ බොලිවුඩ් පුවත්, බොක්ස්-ඔෆීස් වාර්තා සහ චිත්‍රපට විචාර සපයන බොලිවුඩ් විනෝදාස්වාද වෙබ්අඩවියකි
2016 පෙබරවාරියේ ඉන්දියාව තුළ මෙහි ඇලෙක්සා ශ්‍රේණිගත කිරීම අනුව 732වන ස්ථානයේ පැවතිණි
සම්භවය
2009 නොවැම්බර් 23 දින,  23 Contest2win
com සහ කෝමල් නාහ්තා’ස් ෆේස් එන්ටර්ටේන්මන්ට් යන සමාගම්වල හවුල්කාරීත්වයෙන් Koimoi
com වෙබ්අඩවිය දියත් කෙරිණි
චිත්‍රපට කර්මාන්ත විශ්ලේෂකයකු වන කෝමල් නාහ්තා කොයිමොයිහි සම-ආදිකර්තෘ සහ සංස්කාරක වේ
මේවාත් බලන්න
 බොලිවුඩ් හංගාමා
 බොක්ස් ඔෆීස් ඉන්ඩියා

ආශ්‍රේයයන්

බාහිර සබැඳි
 

චිත්‍රප ‍බොක්ස් ඔෆීස්
ඉන්දියානු චිත්‍රපට වෙබ්අඩවි
හින්දි-භාෂා මාධ්‍ය
මාර්ගස්ථ චිත්‍රපට දත්තසමුදාය
බොලිවුඩ් හංගාමා (අතීතයේ හැඳින්වුණේ ඉන්ඩියාඑෆ්එම් හෙවත් ඉන්ඩියාඑෆ්එම්.කොම්) යනුවෙන් හැඳින්වෙන්නේ බොලිවුඩ් රසවින්දන වෙබ්අඩවියකි
හංගාමා ඩිජිටල් මීඩියා එන්ටර්ටේන්මන්ට් විසින් හිමිකාරීත්වය දරන මෙහි බොලිවුඩ් ද්වාරය හිමිකරගත්තේ 2000දී ය
මෙම වෙබ්අඩවිය මගින් ඉන්දියානු චිත්‍රපට කර්මාන්තයට, විශේෂයෙන්ම බොලිවුඩ් හා සම්බන්ධ පුවත්, චිත්‍රපට විචාර සහ බොක්ස් ඔෆීස් වාර්තා සපයයි
1998 ජූනි 15 දියත් කළ මෙම වෙබ්අඩවිය මුලින් IndiaFM
com නම් විය
2008දී එය "බොලිවුඩ් හංගාමා" ලෙස වෙනස් කෙරිණි
2017 අප්‍රේල් වන විට, මෙහි ඉන්දියාව තුළ ඇලෙක්සා ස්ථානගත කිරීම වූයේ 1,042කි
මේවාත් බලන්න 
 කොයිමොයි
 බොක්ස් ඔෆීස් ඉන්ඩියා

ආශ්‍රේයයන්

බාහිර සබැඳි
 බොලිවුඩ් හංගාමා වෙබ්අඩවිය

ඉන්දියානු චිත්‍රපට වෙබ්අඩවි
චිත්‍රපට විචාරක වෙබ්අඩවි
1998දී ස්ථාපිත අන්තර්ජාල දේපළ
බොලිවුඩ්
මුම්බායි පාදක කරගත් සමාගම්
1998 ඉන්දියාවේ ස්ථාපිත කිරීම්
ගෝමරන්කඩවල ප්‍රාදේශීය මහලේකම් කාර්යාලය, ශ්‍රී ලංකාවේ නැගෙනහිර පලාතේ ත්‍රිකුණාමලය දිස්ත්‍රික්කයේ පවතින ප්‍රාදේශීය මහලේකම් කාර්යාලයකි
භූ විෂමතාවය 
ගෝමරන්කඩවල කොට්ටාශය වර්ග කිලෝමීටර් 285ක එනම් වර්ග සැතපුම් 110 කින් සමන්විත ‍වේ
මූලාශ්‍ර 

 Divisional Secretariats Portal
ඒක් හසිතා ති (සිංහල
රූමත් ලලනාවක විය) යනුවෙන් හැඳින්වෙන්නේ සිනෙවිස්ටාස් ලිමිටඩ් ආයතනය විසින් නිර්මාණය කරන ලද අපරාධ සංත්‍රාස රූපවාහිනී කතාමාලාවකි
2014 අප්‍රේල් 14 ිට 2014 දෙසැම්බර් 20 දක්වා මෙය ස්ටාර් ප්ලස් නාළිකාවෙන් විකාශය කෙරිණි
ප්‍රේම් ක්‍රිෂන් විසින් නිෂ්පාදනය කරන ලද ඒක් හසිනා ති කතාමාලාව ලිහිල්ව ඇමරිකානු කතාමාලාවක් වූ Revenge පාදක කොටගෙන නිපදවා ඇත
මෙම චිත්‍රපටයේ ප්‍රධාන චරිත නිරූපණය කරන්නේ සංජීදා ෂෙයික් සහ වත්සාල් ෂේත් විසින් වන අතර, සිමෝනි සිං සහ ආයුබ් ඛාන් විසින් සහාය චරිත නිරූපණය කරන ලදී
මෙම වැඩසටහන සඳහා පසුබිම් වී ඇත්තේ කොල්කතාව වුවත්, රූගත කොට ඇත්තේ මුම්බායිහි ය
මෙම කතාමාලාව මුලින් නම්කොට තිබුණේ දාග් ලෙස ය
විචාරකයන් සහ ප්‍රේක්ෂකයන් අතින් පැසසුමට පත් මෙම වැඩසටහන එකල ස්ටාර් ප්ලස් නාළිකාවේ වූ වඩාත් සාර්ථකම වැඩසටහන් අතුරින් එකක් විය
මෙහි දී සිමෝනි සිංගේ රංගන ප්‍රතිභාව ප්‍රංශංසාවට ලක් විය
මෙම කතාමාලාව භාෂා ගණනාවකින් හඬකැවිණි
තෙලිඟු බසින් "දුර්ගා" ලෙසත්, මලයාලම් බසින් "ඔරු ෂිෂිරතින්ටේ ඕර්මක්කු" ලෙසත් මෙය හඬකැවිණි
අරාබි බසින් හඬකැවූ මෙම කතාමාලාව "ලහීබ් අල්-හුක්ඩ් / لهيب الحقد"  (සිංහල
වෛරයේ ගිනිදැල්) යන තේමාව ඔස්සේ MBC Bollywood නාළිකාවෙන් විකාශය විය
ශ්‍රී ලංකාව තුළ සිංහල බසින් හඬකැවූ මෙම කතාමාලාව "සුළඟ වගේ ඇවිදින්" යන තේමාව යටතේ හිරු ටීවී නාළිකාවෙන් විකාශය කොට ඇත
සාරාංශය 
කථාපුවත ඇරඹෙන්නේ දුර්ගා ඨාකුර් (සංජීදා ෂෙයික්) නැමැති අපේක්ෂාවන්ගෙන් යුත් සහ විශ්වාසයෙන් හෙබි තරුණ යුවතිය එක්සත් ජනපදයේ සිට පැමිණීමත් සමගයි
ඇයට කොල්කතාවේ ගොවෙන්කා පවුල මුණගැසේ
රාජ්නාත් (ආයුබ් ඛාන්) සහ සාක්ෂි ගොවෙන්කා (සිමෝනි සිං) යනු ෂෞර්යා ගොවෙන්කා (වත්සාල් ෂේත්) ගේ දෙමාපියන් ය
ෂෞර්යා ධනවත් පෙනුමැති සල්ලාල තරුණයකු වන අතර, දුර්ගා ඔහුට රැවටෙන්නී ය
සිය මිතුරන් සමග කථා කිරීමෙන් අනතුරුව, ඔවුන් තීරණය කරන්නේ ෂෞර්යාහට දුර්ගාව එක් රැයක ඔට්ටුවකින් දාන ගැනීමට සිදුවන බවයි. කෙසේනමුත්, දුර්ගා හට වෙනත් සැලසුම් ඇති අතර, ඇය පායල් මිත්‍රාගේ (ටීනා චොප්රා) ආරක්ෂිකාව ද වන්නී ය
පායල්හට මානසික ආබාධයක් ඇති අතර, ඇයට ගොවෙන්කා පවුල හා සම්බන්ධ අභිරහස් අතීතයක් ඇත
ඇය ෂෞර්යා දැකීමෙන් අනුතරුවඅඇගේ මානසික සමතුලිතතාව ගිලිහී යයි
ෂෞර්යා සහ දුර්ගා සිය විවේකය උපරිමයෙන් ගත කරමින් දින ගණනක් ගෙවති
මෙය සාක්ෂිගේ අප්‍රසාදයට හේතු වේ
දුර්ගා විසින් ෂෞර්යා කෙරෙහි බලපෑම් ‍කරන හෙයින් සාක්ෂිහට දුර්ගා අසල දී අවිනිශ්චිත බවක් හැඟී යයි
එසේම සාක්ෂි අනුමාන කරන්නේ දුර්ගා සිය පුත්‍රයා සමග සිටින සෑම අවස්ථාවකම කිසියම් ගැටලුවක් ඇතිවන බවයි.

දුර්ගා යනු සැබැවින්ම නිත්‍යා (ආදිති සජ්වාන්) බව හෙළි වේ
ඇය වෛද්‍ය දයාල් ඨාකූර්ගේ (භූපින්දර් සිං) කාරයේ හැපී අනතුරට ලක්වීමෙන් පසුව ප්ලාස්ටික් සැත්කමක් මගින් සිය මුහුණේ ස්වරූපය වෙනස් කරගෙන තිබිණි
අතීතාවර්ජන මාලාවකට පසු හෙළිවන්නේ, වසර දෙකකට පෙර, ෂෞර්යා සහ ඔහුගේ මිතුරන් විසින් නිත්‍යාගෙන් පළිගැනීම පිණිස පායල්ව දූෂණය කොට ඇති බවයි. සියලුම සාක්ෂි සහ සාක්ෂිකරුවන් ෂෞර්යාට පක්ෂව වූ බැවින් මෙම සොයුරියන් (නිත්‍යා සහ පායල්) නඩුවෙන් පරාජය වී තිබිණි
වර්තමානයේ දුර්ගා පැමිණ සිටින්නේ ඇගේ පළිය ගැනීමටයි
පසුව, ෂෞර්යාගේ මස්සිනා වන දේව් (භූවනේෂ් මාන්) ඇමරිකාවේ සිට පැමිණෙන අතර, වසර දෙකකට පෙර වූ සිදුවීම් ඔහුට දැනගන්නට ලැබෙයි
සිදුවීම් මාලාවකින් පසුව, දේව් නිත්‍යාහට පෙම් කරන බව දුර්ගා වටහා ගනියි
නමුත් ඇය සිය අරමුණ (‍ගොවෙන්කා පවුල විනාශ කිරීම) සිය මනසෙහි රඳවාගත යුතු හෙයින් දේව්ගෙන් ඈත් වන්නී ය
සිය පළිගැනීමේ අරමුණට සමීප වීම සඳහා ව්‍යාජ සියදිවි හානි කරගැනීමේ තැතක් මගින් දුර්ගා ෂෞර්යාහට ඔහුගේ ප්‍රේමය පපොච්ඡාරණයට සලස්වයි. දුර්ගා සහ ෂෞර්යා විවාහ ගිවිස ගන්නා නමුත්, ඇගේ පියා සාක්ෂිගේ ‍සේවකයා (සැබැමින්ම මොහු සාක්ෂි පිළිබඳ ඔත්තු බැලීමට දුර්ගා විසින් යෙදවූවෙකි) වන අකාශ් (මිහිර් මිෂ්රා) හට පවසන්නේ ෂෞර්යාගේ සිහිය නැති කීරමට මැරවරයන් පිරිසක් යොදවන ලෙසයි
එය සාර්ථක වේ
‍පෙම් යුවළ විවාහ වීමට සූදානම් වේ
නමුත් විවාහ දිනයේ ෂෞර්යා පිටව යන්නේ සිය මවගේ දැඩි බලපෑම හේතුවෙනි
අපාවදය වළක්වා ගැනීම පිණිස සාක්ෂි මනාලයා ලෙස දේව්ගේ නාමය යෝජනා කළ ද, දේව් දුර්ගා සමග විවාහ වීම ප්‍රතික්ෂේප කරයි
නමුත් වෛද්‍ය ඨාකුර් ඔහුට ව්‍යාජ ලෙස විවාහයට පෙනී සිටින ලෙස පවසන්නේ ඒ වෙනුවෙන් තමන් නිත්‍යා පිළිබඳ තොරතුරු හෙළිකරන බව පවසමිනි
දේව් එයට එකඟ වේ
මේ දෙදෙනා විවාපත් වූ බව හඟවති
මේ අතර, රාජ්නාත් සාක්ෂිගේ සුළු-පුත්‍රයා වන අක්‍රම් රෙහ්මත් ඛාන් (හෙවත් ආකාශ්) පොළඹවාලන්නේ ඔහු සතුව පැවති වීඩියෝ පටය (රාජ්නාත් විසින් සිය සහෝදරයා වන අර්නාව්, එනහ් දේව්ගේ පියාට වෙඩි තැබූ බව හෙළිවන) ලබාගැනීමටයි
මෙම වීඩියෝ පටය යොදාගෙන සාක්ෂි ඇගේ සැමියා වූ රෙහ්මත් ඛාන් මරාදමා, තමන් සමග විවාහ වන මෙන් රාජ්නාත්ට තර්ජන එල්ල කොට තිබිණි
සිය බාධාවන් මැඬලීමට වූ එකම සාක්ෂිය එය පමණි
රාජ් සහ සිය හොඳම මිතුරිය වන රායිමා (කිෂ්වාර් මර්චන්ට්) අතර අනියම් සම්බන්ධයක් ඇති බව සාක්ෂි දැන ගැනීමෙන් පසුව සියල්ල කනපිට හැරේ
කෝපවන සාක්ෂි රායිමා හට වෙඩි තබයි
ඇය කෝමා තත්ත්වයට පත්වේ
සාක්ෂි මෙම මිනීමැරුම වෙනුවෙන් දේව් හසුකරයි
රායිමා කෙසේ හෝ සිහිය ලබා උසාවියේ සාක්ෂි ලබාදේ යැයි බිය වන ඇය, හෙදියකට අල්ලස් ලබා දෙන්නේ රායිමාගේ සෞඛ්‍ය තත්ත්වය අයහපත් කරවීමට ඖෂධ මාරු කරන ලෙසයි
මේ අතර තමන්ට සිදුකළ ප්‍රහාරයට වෛද්‍ය ඨාකුර් ද සම්බන්ධ බව ෂෞර්යා දැනගනියි
ඔහු ඨාකූර්ට වෙඩි තබයි
මෙය දුර්ගාගේ පළිගැනීමේ චේතනාව පොළඹවාලයි
ඇය ගොවෙන්කා පවුල තුළ ආරවුලක් ඇති කරන්නට උත්සාහ දැරුව ද එය අසාර්ථක වේ
ෂෞර්යාව මරාදැමූයේ යැයි සිතන සාක්ෂි ඔහුගේ මරණය අනතුරකින් වූ බවට මුසා පවසයි
නමුත් ෂෞර්යා පායල්ව අල්ලාගනන්නා අතර, ආකාශ් සහ රිෂිව ඝාතනය කරයි
නමුත් ඔවුන් ජීවත්ව සිටින බව හෙළිවේ
ගොවෙන්කා පවුලට විරුද්ධව ප්‍රබල සාක්ෂි ඉදිරිපත් කරන දුර්ගා, එම පවුලේ සාමාජිකයින් සිරගත කරයි
විනිසුරුවරයා විසින් ෂෞර්යා සහ කරන්ව වරදකරුවන් ලෙස නම්කරනු ලබයි
කෙසේනමුත්, කථාවට විවෘත අවසානයක් ලබාදෙමින්, ෂෞර්යා දුර්ගාට ඉඟි කරන්නේ තමන් සිරභාරයේ පසුනොවන බවයි. මේ නිසා ගොවෙන්කා පවුලට එරෙහි දුර්ගාගේ පළිගැනීමේ ව්‍යායාමය සාර්ථක නොවේ
කථාව අවසන් වන්නේ දුර්ගාහට ෂෞර්යාගේ සිවුරුහන් හඬ ඇසීමෙනි
චරිත නිරූපණය සහ චරිත

 සංජීදා ෂෙයික්, දුර්ගා ඨාකුර් / දුර්ගා දේව් ගොවෙන්කා / නිත්‍යා මිත්‍රා ලෙස
පායල්ගේ වැඩිමහල් සොයුරියයි
සැබෑ දුර්ගා මියගොසිනි
වෛද්‍ය ඨාකුර්ගේ (සැබෑ දුර්ගා ඨාකුර්ගේ පියා සහ නිත්‍යාගේ හදාගත් පියා) මෙහෙයවීම යටතේ නිත්‍යා මිත්‍රා ප්ලාස්ටික් සැත්කමක් කරගනියි
ඇයට අවශ්‍ය වන්නේ සිය දිවිය විනාශ කිරීම පිළිබඳ ගොවෙන්කා පවුලෙන් පළිගැනීමටයි
වත්සාල් ෂේත්, ෂෞර්යා ගොවෙන්කා ලෙස
ගොවෙන්කා පවුලේ ධනවත්, සල්ලාල උරුමකරුවායි
සිය පවුලේ බලපෑම මත ඔහුට තමන්ට අවශ්‍ය සෑම දෙයක්ම ලබාගත හැකි අතර "බැහැ" යන වදන කිහිදින අසා නැත්තෙකි, මොහු
පායල්ගේ දූෂකයා මොහු වන අතර, දුර්ගා සමග මීට පෙර විවාහ ගිවිසගෙන සිටි තැනැත්තා මොහුයි
සිමෝනි සිං, සාක්ෂි ගොවෙන්කා ලෙස
ප්‍රධාන එදිරිවාදිනියයි
ධනවත් රූමත් තැනැත්තියක වන මැයි රාජ්නාත්ගේ භාර්යාවයි. කොල්කතාහි අවධානය තමන් වෙක නතු කරගැනීමට ඇය ප්‍රිය කරයි
සිය දරුවන් දෙදෙනා වන ෂෞර්යා සහ කන්ගනා රැක ගැනීමට ඇය ඕනෑම දෙයක් සිදු කිරීමට සූදානම් ය
මෙය ඇගේ එකම දුර්වලතාව ද වේ
ආයුබ් ඛාන්, රාජ්නාත් ගොවෙන්කා ලෙස
දෙවන එදිරිවාදී පිරිමි චරිතයයි
මහත් අපේක්ෂා සහගත මොහු කෲර පුද්ගලයකු වන අතර, කොල්කතාවේ ඉහළ පෙළේ ව්‍යාපරිකයකු ද වේ
සාක්ෂිගේ සැමියායි
සිය සමාජ තත්ත්වය පවත්වා ගැනීමට ඔහු ඕනෑම දෙයක් සිදු කිරීමට සූදානම් ය
භුවනේෂ් මාන්, දේව් ගොවෙන්කා ලෙස
ෂෞර්යාගේ මස්සිනායි
නිත්‍යාගේ හොඳම මිතුරායි
මොහු එක්සත් ජනපදයේ සිට පැමිණෙන්නේ වසර දෙකකට පෙර සිදුවූයේ කුමක්ද යන්න හෙළි කරගැනීමටයි
ආදිති සජ්වාන්, නිත්‍යා මිත්‍රා ලෙස
දේව්ගේ හොඳම මිතුරිය සහ පෙම්වතියයි
(ප්ලාස්ටික් සැත්කමට පෙර)
 කිෂ්වාර් මර්චන්ට්, රායිමා මහේෂ්වරී ලෙස
සාක්ෂිගේ හොඳම මිතුරියයි
සාක්ෂිගේ සැමියා වන රාජ්නාත් සමග අනියම් සම්බන්ධයක් පවත්වන්නී ය
ජ්‍යෝති ගෞබා, සුචිත්‍රා ගොවෙන්කා ලෙස
දේව්ගේ මව වන මැය සමාජ සේවාවන්ට ලැදි කාරුණික තැනැත්තියකි
පූනම් ප්‍රීත්, කන්ගනා රාජ්නාත් ගොවෙන්කා
ගොවෙන්කා පවුලේ එකම දියණියයි
මෙම චරිතය සඳහා පෙළඹවීමක් ඇතිව තිබෙන්නේ ඉන්දියානු නිළි කන්ගනා රනෞත්‍ගේ 2014 ප්‍රහසන චිත්‍රපටයක් වූ Queenහි චරිතය ඇසුරෙනි
මිහිර් මිෂ්රා, අක්‍රම් රෙහ්මත් ඛාන්/ආකාශ් රෝයි ලෙස
සාක්ෂිගේ සුළු පුත්‍රයායි
ඔහුගේ පියාව මරාදමන ලද්දේ සාක්ෂි විසිනි
අක්‍රම් රෙහ්මත් ඛාන් ආකාශ් රෝයි ලෙස පැමිණෙන්නේ සාක්ෂිගෙන් පළිගන්නටයි
ඔහුට දුර්ගා ද සහාය වේ
ටීනා චොප්රා, පායල් මිත්‍රා ලෙස
නිත්‍යාගේ නැගණියයි
ෂෞර්යා සහ ඔහුගේ මිතුරන් විසින් ඇයට අතවර කොට ඇත
විකී අරෝරා, කරන් බාසු ලෙස
 වික්‍රම් සිං චෞහාන්, රිෂි ලෙස
 අලිරාසා නම්දාර්, ගිරිෂ් බාසු ලෙස
 භූපින්දර් සිං, වෛද්‍ය දයාල් ඨාකූර් ලෙස
 අමිත් බේල්, නවීන් මාථුර් ලෙස
ගොවෙන්‍කා පවුලේ අවංක සේවකයෙකි
ද්‍රෝහීවීමේ චෝදනා නගා සිරගත කොට ඇත
ආමිර් අලි, වෛද්‍ය නීල් භට්ටාචාර්ය ලෙස
අලි විසින් විශේෂ නිරූපණයක් සිදුකරන ලදී
ඔහු දුර්ගා සමග ව්‍යාජ ලෙස විවාහ ගිවිස ගන්නා නීල්ගේ චරිතය නිරූපණය කළේ ය
වින් රානා, කරන් සෙත් ලෙස
 ෂාල්මලී දේසායි, සාගරිකා ගංගුලි ලෙස

සම්මාන
ස්ටාර් පරිවාර් සම්මාන 2014
 වඩාත් ජේත්තුකාර සදස්‍යා (පිරිමි) - වත්සාල් ෂේත්
 වඩාත් ජේත්තුකාර සදස්‍යා (කාන්තා) - සංජීදා ෂෙයික්
ඉන්දියානු ටෙල්ලි සම්මාන 2014
 ඍණාත්මක චරිතයක හොඳම නිළිය - සිමෝනි සිං
ඉන්දියානු රූපවාහිනී ඇකඩමි සම්මාන 2014
 හොඳම මාලා නාට්‍යය - ඒක් හසිනා ති
 ඍණාත්මක චරිතයක හොඳම නළුවා - ආයුබ් ඛාන්
 ඍණාත්මක චරිතයක හොඳම නිළිය - සිමෝනි සිං
 Gr8
වසරේ රංගන ශිල්පිනිය - සංජීදා ෂෙයික්
 හොඳම නළුවා සඳහා නිර්දේශ වීම - වත්සාල් ෂේත්

පාදක සටහන්

ආශ්‍රේයයන්

බාහිර සබැඳි
 නිල වෙබ්අඩවිය - හොට්ස්ටාර් තුළ

2010 දශකයේ ඉන්දියානු රූපවාහිනී කතාමාලා
2014 ඉන්දියානු රූපවාහිනී කතාමාලා ඇරඹීම්
ස්ටාර් ප්ලස් රූපවාහිනී කතාමාලා
කොල්කතාව පසුබිමෙහි නිර්මාණය වූ රූපවාහිනී වැඩසටහන්
ඉන්දියානු රූපවාහිනී සෝප් ඔපෙරා
රූපවාහිනී කතාමාලා
මහාභාරත් යනුවෙන් හැඳින්වෙන්නේ ස්ටාර් ප්ලස් නාළිකාවෙන් විකාශය වූ ඉන්දියානු හින්දි-භාෂා මිත්‍යාමය රූපවාහිනී මාලා නාට්‍යයකි
සංස්කෘත වීර කාව්‍යයක් වන මහාභාරතය ඇසුරෙන් නිර්මිත මෙය එම නාමයම සහිත 1988 රූපවාහිනී කතාමාලාවේ ප්‍රතිනිර්මාණයක් ලෙස සැලකේ. මෙය විකාශය වූයේ ස්ටාර් ප්ලස් නාළිකාවේ 2013 සැප්තැම්බර් 16 සිට 2014 අගෝස්තු 16 දින දක්වා ය
මෙම කතාමාලාව නිෂ්පාදනය කරන ලද්දේ ස්වස්ති පොඩක්ෂන්ස් සීමාසහිත පෞද්ගලික සමාගම විසිනි
මෙහි ප්‍රධාන නළු නිළියන් සැලකූ විට සෞරාභ් රාජ් ජායින් විසින් ශ්‍රී ක්‍රිෂ්ණාගේ චරිතයත්, ෂාහීර් ෂෙයික් විසින් අර්ජුනගේ චරිතයත්, පූජා ෂර්මා විසින් ද්‍රෞපදී ලෙසත්, අහම් ෂර්මා කර්ණා ලෙසත්, ආරව් චෞධරි භීෂ්ම ලෙසත් සහ අර්පිත් රන්කා විසින් දුර්යෝධනගේ චරිතයත් නිරූපණය කරනු ලබයි
කථාපුවත

මහාභාරත් මගින් හස්තිනාපුරයේ සිහසුන පිළිබඳ කථාපුවතක් නිරූපණය වේ
කුරු වංශිකයින් විසින් පාලනය කළ මෙම රාජධානියේ රාජ්‍යත්වය සඳහා කෞරව සහ පාණ්ඩව සොහොයුරන් අතර අරගලයක් ඇති වේ
දුර්යෝධන් සහ යුධිෂ්ඨීර් යන දෙදෙනාම සිහසුනට පළමු උරුමකරුවන් ලෙස සමසමව අයිතිවාසිකම් දක්වති
වැඩිමහල්ම පාණ්ඩවයා වන යුධිෂ්ඨිර් දුර්යෝධන්ට වඩා වයසින් වැඩි ය
දුර්වාස ඍෂිවරයා විසින් කුන්ති හට වරයක් ලබා දෙයි
මෙම වරය අනුව ඇයට ඕනෑම දේවතාවකු වෙනුවෙන් යැදීමෙන් එම දේවාතාවාට දාව දරුවකු ලබාගත හැකි ය
කුතුහලයෙන් යුතුව මෙම වරය අත්හදා බැලීමට සිතන කුන්ති සූර්ය දෙවියන් වෙනුවෙන් යාඥා කරමින් මන්ත්‍රය පවසයි
එවිට ඇයට කර්ණා නම් පුත්‍රයකු හිමි වේ
මේ වනවිටත් අවිවාහක තරුණියක වූ හෙයින් කුන්ති, එම දරුවාව ගංගා නදියේ පා කර හරින්නේ දැඩි සිතකින් යුතුව ය
එසේ සිදුකරන්නේ විවාහයට පෙර දරුවකු සිටීමෙන් ඇයට සිදුවන නින්දාව වළක්වා ගැනීමට ය
පණ්ඩු සමග විවාහ වීමෙන් පසු, කුන්ති සෙසු දෙවිවරුන්ට යාඥා කොට ඔවුන්ගෙන් යුධිෂ්ඨීර්, භීම, අර්ජුන්, නකුල් සහ සහදේව් යන පුතුන් ලබාගත්තා ය
කුරුක්ෂේත්‍ර යුද්ධයේ අවසානය වනතෙක්ම කිසිදු පාණ්ඩවයකු හෝ කර්ණ හෝ කර්ණගේ සැබෑ අනන්‍යතාව දැනසිටියේ නැත
සිය දිවිය පුරාම අවාසනාව වෙනුවෙන් කර්ණ සටන් වැදුණු අතර, ඔහුව යුධ රිය ධාවකයකුගේ පුත්‍රයකු ලෙස සලකා අපහාස කිරීම සිදු විය
(ගංගා නදියේ පාවෙමින් සිටි කර්ණ බිළිඳාව තමන්ගේම දරුවකු ලෙස හදාවඩාගන්නා ලද්දේ ආදිරථ නැමැති රිය ධාවකයා සහ ඔහුගේ භාර්යාව වූ රාධා විසිනි) කර්ණහට උපකාර කළ එකම පුද්ගලයා නම්, පාණ්ඩවයන්ගේ පරම සතුරා වූ දුර්යෝධන් ය
පාණ්ඩවයින් පවා ඔහු දක්ෂ දුනුවායකු නමුත් පහත් ජන්මය සලකා පරිභව කොට තිබේ
මේ නිසා කර්ණ සිය දිවිය ඇති තෙක් දුර්යෝධන්ව ආරක්ෂා කිරීමට ප්‍රතිඥා දෙයි
ඔහු කුරුක්ෂේත්‍ර යුද්ධයේ දී පාණ්ඩවයන්ට එරෙහිව සටන් වැදුණේ ය
භීෂ්ම සිය අන්ධ බෑණනුවන් වූ ධ්‍රැතරාෂ්ට්‍රහට විවාහ කරදීම වෙනුවෙන් ගන්ධාරි කුමරියගේ අතපැතී ය
මේ අවස්ථාවේ ඇගේ සොහොයුරා වූ ශකුණි කෝපයට පත් විය
නමුත්, පසුව ඔහු එයට එකඟත්වය පලකළේ ධ්‍රැතරාෂ්ට්‍ර හට අනාගතයේ හස්තිනාපුරයේ රාජ්‍යත්වය හිමිවන බවට භීෂ්ම පැවසූ හෙයිනි
අභිෂේක මංගල්‍යයේ දී, ධ්‍රැතරාෂ්ට්‍රගේ බාල සොහොයුරු පණ්ඩු රජු ලෙස පත්වන්නේ විදුරගේ (ධ්‍රැතරාෂ්ට්‍රගේ තවත් බාල සොහොයුරෙකි) දැඩි මැදිහත් වීම නිසායි
තමන් රැවටුණු බව ශකුණිහට හැඟී ගියේ ය
මේ නිසා ඔහු තමන් කුරු වංශය විනාශ කරන බවට දිවුරාගත්තේ ය
ඔහු නව යොවුන් වියේ පසුවූ ඛෞරවයන් (ධ්‍රැතරාෂ්ට්‍රගේ පුතුන්) සහ පාණ්ඩවයින් (පණ්ඩුගේ පුත්‍රයින්) අතර කුඩා කලසිටම ද්වේශයේ බීජ වපුරන්නට වූයේ දුර්යෝධන්ගේ මනසට විෂ පොවමිනි
මෙලෙසින් ඔහු වැඩිමහල්ම කෞරවයා පාණ්ඩවයන්ට එරෙහිව විරසක කළේ ය
කුරුක්ෂේත්‍ර යුද්ධයේ ප්‍රතිඵල වශයෙන් ශ්‍රී ක්‍රිෂ්ණා සිය පාණ්ඩව මස්සිනා වූ අර්ජුනහට භගවද් ගීතාව බෙදා දෙන ලදී
මෙම සටනේ දී භීෂ්ම, කර්ණ ඇතුළු බොහෝදෙනකු මරණයට පත් විය
ධ්‍රැතරාෂ්ට්‍ර සහ ගන්ධාරිගේ සියලුම පුතුන් මියගියේ ය
චරිත නිරූපණය

 සෞරාභ් රාජ් ජායින්, ක්‍රිෂ්ණා/විෂ්ණු ලෙස
 ෂාහීර් ෂෙයික්, අර්ජුන ලෙස
 පූජා ෂර්මා, ද්‍රෞපදී ලෙස
 අහම් ෂර්මා, කර්ණා ලෙස
 ආරව් චෞධරි, භීෂ්ම ලෙස
 ප්‍රණීත් භාට්, ශකුණි‍ ලෙස
 රෝහිත් භාරද්වාජ්, යුධිෂ්ඨිර ලෙස
 සෞරව් ගුර්ජර්, භීම ලෙස
 අර්ජිත් රන්කා, දුර්යෝධන ලෙස
 වින් රානා, නකුල් ලෙස
 ලාවන්‍ය භාරද්වාජ්, සහදේව ලෙස
 නිර්භයි වාධ්වා, දුෂාසන් ලෙස
 අංකිත් මෝහන්, අශ්වාත්ම ලෙස
 ඨාකුර් අනූප් සිං, ධ්‍රැතරාෂ්ට්‍ර ලෙස
 රියා දීප්සි, ගන්ධාරි ලෙස
 ෂෆාක් නාස්, කුන්ති ලෙස
 නවීන් ජිංගර්, විදුර් ලෙස
 විභා ආනන්ද්, සුභද්‍රා/යෝග්මායා ලෙස 
 පල්ලවී සුභාෂ්, රුක්මිණී ලෙස
 රතන් රාජ්පුත්, අම්බා ලෙස
 නිසාර් ඛාන්, ද්‍රෝණාචාර්ය ලෙස
 සායාන්තනි ඝෝෂ්, සත්‍යවතී ලෙස
 කණිෂ්කා සෝනි, පරෂ්වී ලෙස
 ශිඛා සිං, ශිඛණ්ඩිනී කුමරිය
 කරන් සුචක්, ධ්‍රැෂ්ටද්‍යුම්න ලෙස
 පරස් අරෝරා, අභිමන්‍යු ලෙස
 රිචා මුඛර්ජී, උත්තරා ලෙස
 හේමන්ත් චෞධරි, ක්‍රිපාචාර්ය ලෙස
 සුදේශ් බෙරී, දෲපද් ලෙස
 ප්‍රවිෂ්ඨ මිෂ්රා, උත්තර් ලෙස
 නාසියා හසන් සයිඩ්, වෘශාලි ලෙස
 තාපා සුදානා, ශල්‍යා ලෙස
 සංදීප් අරෝරා, විකර්ණ ලෙස
 කේතකී කාදම්, රාධා ලෙස
 ප්‍රීති පූරි චෞධරි, දේවකී ලෙස
 තරුන් ඛන්නා, බලරාම ලෙස
 අජේ මිෂ්රා, සංජේ ලෙස
 අලි හසන්, තක්ෂක්/ජයද්‍රථ ලෙස
 අංජු ජාධව්, සුඛාදා ලෙස
 අර්ජුන් රානා, පණ්ඩු ලෙස
 සුහානි ධාන්කි, මද්‍රි ලෙස
 ගරීමා ජායින්, දුෂාලා ලෙස
 වෛෂ්ණවී ධන්රාජ්, හිදිම්බි ලෙස
 කේතන් කරණ්ඩේ, ඝටොත්කච් ලෙස
 ජෝයි මාථුර්, ශිශුපාල ලෙස
 විවානා සිං, ගංගා ලෙස
 සමීර් ධර්මාධිකාරි, ශාන්තනු ලෙස
 අපර්ණා දික්සිත්, අම්බිකා ලෙස
 මාන්සි ෂර්මා, අම්බාලිකා ලෙස
 අර්යමාන් සෙත්, විචිත්‍රවීර්ය ලෙස
 අතුල් මිෂ්රා, වේද් ව්‍යාස් ලෙස
 පුනීත් ඉසාර්, පර්ශුරාම ලෙස
 ‍මෝහිත් රයිනා, ශිව ලෙස
 නිඛිල් ආර්යා, ඉන්ද්‍ර ලෙස
 කුණාල් භාටියා, අග්නි ලෙස
 අලාම් ඛාන්, දුර්යෝධන් ලෙස
 නීල් සාත්පුදා, ප්‍රතිවින්ධ්‍ය ලෙස
 ජය සෞමික් ජෝෂි, ශාතනික ලෙස
 අමන් ෂර්මා, සුතසෝම ලෙස
 අක්ෂය බී, ශ්‍රැතසේන ලෙස
 යාෂ් ජොෂි, ශ්‍රැතකර්ම ලෙස
 දීපක් ජේති, විරාත ලෙස
 මල්ලිකා, ‍සුදේශ්නා ලෙස
 තිනූ වර්මා, ජාරසන්ධා ලෙස
 ගුර්ප්‍රීත් සිං, රුක්මි කුමරු ලෙස
 ජයන්තිකා සේන්ගුප්තා, අර්ෂි ලෙස
 රියෝ කපාඩියා, සුබාල ලෙස
 ශ්වේතා ගෞතම්, සුධර්මා ලෙස
 චාන්දනී ෂර්මා, ක්‍රිපි ලෙස
 රාජ් ප්‍රේමි, කාලයාවන් ලෙස
 සිද්ධාන්ත් ගෞතම්, ඒකලාව්‍ය ලෙස
 අනන්‍යා අගර්වාල්, මාලිනී ලෙස
 අඛිලේන්ද්‍ර මිෂ්රා, කන්ස ලෙස
 රූමි ඛාන්, කීචක ලෙස

නිෂ්පාදනය සහ ප්‍රවර්ධනය
ස්ටාර් ආයතනය විසින් මෙම ව්‍යාපෘතිය සඳහා ඉන්දියානු රුපියල් කෝටි 100ක (ඇ
මිලියන 15) මුදලක් සහ මෙහි අලෙවිකරණය සඳහා තවත් ඉන්දියානු රුපියල් කෝටි 20ක (ඇ
මිලියන 3.1) මුදලක් වැය කළේ මෙය ඉන්දියාවේ වියදම් අධිකම රූපවාහිනී කතාමාලාව බවට පත්කරමිනි
නිෂ්පාදක සිද්ධාර්ත් තිවාරි අනුව තිවාරි විසින් අධ්‍යක්ෂනය කළ ද්‍රෞපදී චීර් හරන් (සළු ඉවත් කිරීමේ) දර්ශනය රූගත කිරීමට දින විස්සක් ගත විය